open-index/open-wikipedia-markdown huggingface dataset:
歐瑞偉

**歐瑞偉**（）係香港電視演員，做過龍虎武師，之後投考1985年嘅無綫電視第四期無綫藝員進修班並且成為旗下藝員。1986年成為無綫電視「銀河七星」之一。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 演出作品
### 電視劇（[[無綫電視]]）
*神劍魔刀（1986年）飾 白展武
*達摩（1986年）
*大運河（1987年）飾 李靖
*飲馬江湖（1987年）
*太平天國（1988年）
*奇門鬼谷（1988年）
*天變（1989年）
*蜀山奇俠（1990年）飾 歐陽平
*蜀山奇俠之仙侶奇緣（1991年）
*幹探群英（1991年）飾 丁木（悍匪）
*武尊少林（1993年）飾 恆道
*陀槍師姐 飾 大兵
*尋秦記（2001年）
*廉政追擊（2001年）之「超人老豆」
*大唐雙龍傳（2004年）
*西廂奇緣（2005年）飾 黑豹
*我的野蠻奶奶（2005年）飾 愛新覺羅·綿倫（王爺）
*酒店風雲（2005年）
*阿旺新傳（2005年）
*佛山贊師父（2005年）飾 厲天雄（鴉片煙商）
*覆雨翻雲（2006年）飾 里赤媚
*法證先鋒（2006年）
*布衣神相
*強劍江湖
*愛·回家（2013年）飾 K.C. 廖律師（史林廖賴律師行事務律師）

### 電視劇（[[香港電台]]）
*屋簷下（1994年）之「叫媽媽太沉重」

### 電影
*黑太陽731續集之殺人工廠（1992年）
*黑太陽731完結篇之死亡列車（1994年）
*九品芝麻官 (1994年）

### 微電影
*《我不開心》，同12歲新人Yumi（鍾柔美）合演父女

## 攷

## 出面網頁
* 
* 
* 
* 
*
劉家輝

**劉家輝**（Gordon Liu Ka Fai，），原名**冼錦熙**，喺中國廣東省佛山市出世。1970年代末到1980年代期間，曾經係邵氏電影公司力捧嘅功夫片男星。

## 生平
劉家輝係劉湛嘅契仔，同劉湛兩個仔、導演兼演員劉家良同埋武術指導劉家榮係無血緣關係。由於劉湛係洪拳名家林世榮（師承黃飛鴻）嘅弟子，即係黃飛鴻嘅下三代徒孫，劉家輝自細就受嚴格同正統嘅武術訓練，奠定後來成為武打明星嘅基礎。

1974年劉家輝入電影圈，從龍虎武師、武術指導做起，1976年由義兄劉家良執導嘅《陸阿采與黃飛鴻》係佢第一部擔大旗嘅作品。1978年嘅《少林三十六房》真正令佢聲名大噪。呢部電影唔單只成為當年香港十大賣座片，亦都響外國得到唔錯嘅反應。佢響於片裏面演三德大師令到觀眾印象深刻，San Te（三德）亦變成為佢另一個英文名（佢原本英文名Gordon Liu），係某啲外國影迷心目中嘅代名詞。後來響邵氏拍幾十部影片，佢幾乎全部都係飾演武僧。

當功夫片熱潮消退、邵氏唔拍攝電影之後，劉家輝轉向電視劇發展。少咗邵氏公司嘅幫助，佢知名度比唔上以前，只可以響電視劇或電影中做配角或者反派。

佢受過名導演昆汀·塔倫提諾邀請，喺《標殺令》電影系列中演出，分別喺第一集飾演瘋狂88的殺手強尼莫，第二集飾演武術高人白眉。

## 演出作品
### 電影
*《洪拳與詠春》（1974）
*《少林五祖》（1974）
*《馬可波羅》（1975）
*《陸阿采與黃飛鴻》（1976）
*《八道樓子》（1976）
*《八國聯軍》（1976）
*《洪熙官》（1977）
*《功夫小子》（1977）
*《螳螂》（1978）
*《少林三十六房》（1978）
*《殺出重圍》（1978）
*《中華丈夫》（1979）
*《茅山殭屍拳》（1979）
*《爛頭何》（1979）
*《Fury in the Shaolin Temple》（1979）
*《一膽二力三功夫》（1980）
*《少林搭棚大師》（1980）
*《洪文定三破白蓮教》（1980）
*《武館》（1981）
*《少林與武當》（1981）
*《長輩》（1981）
*《御貓三戲錦毛鼠》（1982）
*《少年蘇乞兒》（1982）
*《龍虎少爺》（1982）
*《十八般武藝》（1982）
*《少林醉八拳》（1982）
*《Raiders of Buddhist Kung Fu》（1982）
*《五郎八卦棍》（1983）
*《少林小子》（1983）
*《鹿鼎記》（1983）
*《弟子也瘋狂》（1983）
*《掌門人》（1983）
*《破戒大師》（1984）
*《霹靂十傑》（1985）
*《殺手蝴蝶夢》（1987）
*《老虎出更》（1988）
*《孔雀王》（1988）
*《猛鬼舞廳》（1989）
*《火爆行動》（1989）
*《富貴兵團》（1989）
*《龍虎家族》（1989）
*《列血風雲》（1990）
*《老虎出更二》（1990）
*《怒火威龍》（1991）
*《雲雨第六感》（1992）
*《走佬威龍》（1993）
*《笑俠楚留香》（1993）
*《黃飛鴻：鐵雞鬥蜈蚣》（1993）
*《唐伯虎點秋香》（1993）
*《倫文敘老點柳先開》（1993）
*《獵豹行動》（1993）
*《少林活寶貝》（1994）
*《花旗少林》（1994）
*《醉拳三》（1994)
*《Lethal Girls 2》（1995）
*《有時跳舞》（1999）
*《一代梟雄：曹操》（1999）
*《醉馬騮》（台灣片名《醉猴》）（2002）
*《標殺令》（2003）
*《少年阿虎》（2003）
*《標殺令2》（2004）
*《野蠻秘笈》（2004）
*《猛龍》（2005）
*《情顛大聖》（2005）

### 電視劇
#### [[無綫電視]]
*西遊記（1996）飾 牛魔王
*西遊記（貳）（1998）飾 牛魔王
*千里姻緣兜錯圈（1998）飾 蝦叔
*九五至尊（2003）飾 向陽
*水滸無間道（2004）飾 黃錦仁
*大唐雙龍傳（2004）
*俗世情真（2004）
*我師傅係黃飛鴻（2005）飾 莫天龍
*御用閒人（2005）飾 官差
*佛山贊師父（2005）飾 連勇
*情迷黑森林（2005）飾 唐森
*西廂奇緣（2005）飾 天竺
*我的野蠻奶奶（2005）
*施公奇案（2006）飾 司馬追風（衙門捕頭）
*覆雨翻雲（2006）飾 厲若海

## 出面網頁
*網絡電影資料庫上嘅劉家輝（英文）
正月初一

**正月初一**係黃曆一年之中嘅第一日，亦係正月第一日，大約響大寒同雨水兩個節氣之間。傳統上，呢日叫做鷄日。因為響新年，亦都叫正月**大年初一**、**一月大年初一**、**一月初一**同**正月一日**。

## 大件事

* 公元前660年2月18號，日本神武天皇元年 - 第一代天皇，神武天皇即位。(傳說)
* 270年2月8號，日本應神天皇元年 - 第十五代天皇，應神天皇即位。(傳說)
* 485年2月1號，日本顯宗天皇元年 - 第廿三代天皇，顯宗天皇即位。(傳說)
* 646年1月22號，日本大化2年 - 日本頒布「大化改新之詔」。
* 690年2月14號，日本持續天皇4年 - 第四十一代天皇，持續天皇即位。
* 781年1月30號，日本天應元年 - 因為見到靚雲呢種祥瑞，日本將年號由寶龜轉做天應。

* 1618年1月27號，日本元和4年 - 江戸城大奧頒布禁止男人嘅規則
* 1796年2月9號，大清嘉慶元年 - 愛新覺羅顒琰登位，改元嘉慶。
* 1869年2月11號，日本明治2年 - 三浦半島東端，起好日本第一個西式燈塔，觀音崎燈塔()。
* 1909年1月22號，宣統元年伊始
* 1968年1月30號，越共向南越發動元旦攻擊。

## 響呢日出世嘅人

* （公元前711年2月13號），日本神武天皇，第一代日本天皇。（公元前585年死） (傳說)
* （公元前70年2月6號），日本垂仁天皇，第十一代天皇。（70年死）(傳說)
* （574年2月7號），日本敏達天皇3年 - 聖徳太子，皇族、攝政。（622年死） (傳說)
* 1394年2月1號，日本應永元年 - 一休宗純，和尚。（1481年死）
* 1546年2月1號，日本天文15年 - 最上義光，出羽戰國大名。（1614年死）

* 1720年2月8號，日本享保5年 - 櫻町天皇，第115代天皇。（1750年死）
* 1820年2月14號，日本文政3年 - 清水次郎長，俠客、企業家。（1893年死）
* 1841年1月23號，大清道光二十一年，辛丑年 - 孫菊仙，京劇老生。（1931年死）
* 1844年2月18號，日本天保15年 - 齋藤一，新選組。（1915年死）
* 1864年2月8號，日本文久4年 - 川上音二郎，俳優、興行師。（1911年死）

## 響呢日死嘅人

* 239年2月21號，魏國景初3年 - 曹叡，魏明帝，魏國第二代皇帝（204年出世）
* 1041年2月4號，日本長久2年 - 藤原公任，歌人（966年出世）

* 1638年2月14號，日本寛永15年 - 板倉重昌，武將，佢響島原之亂響總攻撃原城嗰陣戰死（1588年出世）

## 節慶、風俗習慣
由呢一日起到正月十五元宵為止都係新年。正月初一，唐人地方同受唐人文化影響嘅地方，都會慶祝新年。

響半夜時份拜神上香，細路仔睏覺時會有壓歲錢。

日頭通常會食素、祀祖、拜神，亦會開始派利是、拜年。

*天臘之辰，道敎節日

## 天文
*1898年，大清光緒廿四年 - 日食。

## 一月大年初一農曆日期

## 正月一日西曆日期

## 註
礬

**礬**係化學物質，係雙硫化物結晶。一般係跟以下結構M+2SO4·M3+2(SO4)3·24H2O 。M+代表鹼金屬，好似鋰，鈉，鉀，銣，銫咁。而M3+就係三價金屬，好似鋁，鉻同鐵咁。而銨離子(NH4+)都可以響呢個位出現。

呢隻鹽係用來染料或者其他工業製作。佢溶響水，味又澀又酸又甜。用石蕊來試係酸性。結晶係正八面體。加熱會熔，再熱啲，裏面嘅水份子就走面出來，舊鹽會起泡同脹晒，最後變成一堆粉，唔再係晶體。

明礬係最常見嘅礬。
正月十五

**正月十五**係黃曆每年第一個月第十五日。因為響新年，亦都叫**年十五**或者**新十五**。

## 大件事
*480年2月11號，日本清寧天皇元年 - 第廿二代天皇，清寧天皇即位。
*642年1月15號，日本皇極天皇元年 - 舒明天皇嘅皇后寶皇女即位，成為第卅五代天皇，即係皇極天皇。
*1772年2月18號，日本安永7年 - 田沼意次任老中。
*1862年2月13號，日本文久2年 - 坂下門外之變。盡力促成公主和宮下嫁嘅老中安藤信正，畀水戶藩浪人襲擊受傷。
*1868年2月8號，日本明治元年 - 明治政府向各國公使宣佈王政復古。

## 響呢日出世嘅人
*1153年2月10號，仁平3年 - 平忠盛、武將平清盛老竇（1096年死）。

## 響呢日死嘅人

## 節慶、風俗習慣
呢一日係元宵，係新年最後一日。呢日嘅人會食湯丸。
*上元節，上元天官賜福聖誕
*臨水夫人千秋

## 參考
越南

（），全名（），係一個東南亞中南半島東面嘅社會主義國家。越南領土同中國、老撾、柬埔寨接壤，另外係海上同泰國、馬來西亞、印尼相鄰。越南同中國喺海上專屬經濟區嘅劃分上有主權爭議。

越南由舊石器時代已經有人居住，並且逐漸發展成公元前700年紅河谷嘅東山文化，有著成熟嘅農業同青銅器技術。公元前111年西漢佔領越南，一直到公元939年吳朝建立，期間斷斷續續受到中國唔同朝代統治，是為北屬時期。獨立之後，嘅各個越南王朝不斷向南擴張。1407年明入越，開展咗20年嘅安南明屬時期。獨立後嘅後黎朝是為越南中世紀最輝煌嘅年代，並擴展領土到湄公河三角洲，征服占婆。17世紀王朝出現鄭阮紛爭，越南實際上分裂咗做廣南同安南兩國。由廣南國後人所統一嘅阮朝係越南最後一個王朝，初期嘅連綿征戰導致國力衰退，來自西方嘅法國趁機不斷加強對於越南嘅影響力，最終喺1887年實際上將越南變成法國殖民地。喺公元前111年到1887年之間，無論係中國皇朝直接統治，抑或係越南嘅獨立王朝時期，越南都大幅度受到儒家、佛教、習俗等等中華文化嘅影響。

現代嘅越南經常受到戰爭嘅波及。二戰法國本土嘅淪陷同越南日佔時期大大咁影響咗法國統治殖民地嘅能力。二戰結束之際，胡志明帶領越盟發動八月革命，於1945年宣告自大日本帝國獨立。獨立後嘅越南旋即受到法國嘗試恢復殖民嘅征戰，1954年日內瓦會議嘗試解決法越戰爭嘅問題，喺冷戰嘅局勢下，越南將根據北緯17度分成共產陣營嘅北越同反共產陣營嘅南越，1959年越戰隨即爆發。越戰除咗大幅度影響咗冷戰嘅局勢之外，亦都對越南本地造成莫大嘅破壞，包括越南船民問題等等嘅人道主義危機。就算直到1975年北越勝利越南統一，越共推行嘅計劃經濟政策亦都效率低下，更加要面對同中國同柬埔寨嘅戰爭。1986年，面對經濟上面嘅困境，越共模仿中國推動「革新開放」政策，推動國家轉型做社會主義定向市場經濟，越南經濟同民生支持終於得到發展。

而家嘅越南作為一個中低收入嘅發展中國家，有好多發展中國家常見嘅問題，例如貪污、言論審查、環境破壞及違反人權等等情況。另一方面，越南嘅經濟同民生喺革新開放之後有積極嘅發展，越南喺國際上嘅聲量亦隨住國家融入全球化嘅生產鏈而提升。越南亦都積極融入地緣政治嘅討論，越南係東南亞國家聯盟、亞太經合組織、不結盟運動、世界貿易組織等等外交組織嘅成員，並且曾經兩度出任聯合國安全理事會非常任理事國。

## 歷史
根據多個國家嘅歷史記載，越南嘅歷史可以追溯至4000年前。

公元前3世紀，秦朝侵略越南北部地區（包括依傢廣州一帶）。響前1世紀至10世紀嘅大部份時間，越南係喺中國古代各政權嘅統治之下。968年，丁部領統一境內嘅割據勢力而建國，響李朝建立後，宋朝承認佢嘅主權。響脫離北屬之後嘅歷史中，越南成為藩屬國。

大蒙古國時期，越南陳朝曾擊退蒙古嘅入侵。而蒙古人忽必烈嘅元朝建立之後，越南陳朝嘅陳興道又曾兩次擊退元軍嘅入侵。

嘉慶七年（1802年），阮福映建立阮朝，第二年請清朝冊封做「南越國王」，最終嘉慶帝改以「越南國王」嘅名冊封，阮朝嘅正式國號就係「越南」，取代咗以前嘅名安南，用到依家。

19世紀末，越南成為法國殖民地，直到1954年獲法國承認獨立。但未幾越南分裂成南越同埋北越，兩國打咗十幾年嘅越戰，1976年由北越統一越南。

1977年，越共四大確定咗親蘇聯嘅方針，同中共嘅關係轉趨冷淡。1978年，由於越南政府響前南越地區推行「社會主義改造」，導致大批越南華僑逃離越南。1978年12月25日，越南黎筍政府派25萬越南人民軍部隊入侵柬埔寨，越軍好快就攻入柬埔寨嘅首都金邊，並且係推翻紅色高棉後扶植名為柬埔寨人民共和國嘅親越傀儡政權，但聯合國一直唔承認柬埔寨人民共和國。1979年1月，越南同蘇聯簽訂咗《越蘇友好合作互助條約》，越軍佔領柬埔寨之後，係柬泰邊境地區部署重兵，紅色高棉亦都向泰國邊境逃跑，越軍打到柬泰邊境，令泰國邊境地區人民嘅生命財産遭到嚴重嘅損失。雙方係經過13天嘅戰鬥後講和。1979年，中國為咗分擔柬埔寨被越南攻打嘅壓力入侵越南，史稱中越邊境戰爭，中國人民解放軍係攻入越南北部嘅諒山、高平、老街三個省會之後撤軍回國。之後，中越邊境仍不斷發生衝突，衝突持續咗10年咁耐。1986年，越共換咗領導人之後，開始改變越南嘅經濟政策，佢哋學習市場經濟同埋對外開放投資嘅模式，嗰政策叫做「革新開放」。1989年，中蘇關係實現正常化，同年9月27日，越南從柬埔寨撤軍，中越邊境衝突結束。1991年，越南共產黨派出代表團訪問中國，中越關係實現正常化。1992年，韓越關係實現正常化。

1995年7月，越南同美國建交。

## 地理
越南全國佔地大約331,688平方公里。地形包括有丘陵嘅茂密森林，平地面積唔超過20%。山地面積佔40%，丘陵佔40%，森林佔42%。

## 宗教
### 外來宗教
* 佛教：越南最大嘅宗教。越南佛教係從印度傳入，但響東漢末年，大乘佛教從中國傳入越南，越南人叫佢做「北宗」。10世紀之後，被尊為國教。上座部佛教自泰國同柬埔寨傳入，稱之為「南宗」。目前信大乘佛教嘅佛教徒多啲。
* 天主教：1533年傳入越南，發展迅速，響法國統治時期取得合法地位，目前有大約300幾萬嘅信徒。
* 基督新教：1893年傳入西貢，但遭法國殖民當局禁止。直到1920年，宣道會喺越南打穩基礎。基督新教而家有唔少信徒，主要分佈喺河內、海防、承天、廣南－峴港、波萊古、平順等地。

### 本土宗教
* 高台教：係1926年吳文昭、黎文忠揉和佛教、基督教、道教、儒教創立嘅本土宗教，全名係「大道三期普渡高台教」。信孔子（人道）、姜太公（神道）、耶穌（聖道）、老子（仙道）、釋迦（佛道），每日6點、12點、18點、24點要焚香誦經。
* 和好教：1939年由黃富楚創立，係佛教嘅變體，但係唔起寺廟，用塊紅布代替神像，供品係鮮花同清水。

## 政治
越南由越南共產黨一黨執政，國內冇其它合法政黨，越共總書記係黨同國家最高領導人，兼任中央軍事黨委書記，掌握軍權。2001年取消政治局常委之後，黨總書記、國家主席、政府總理同國會主席被視為越共領導層嘅「四大支柱」。

## 教育
響2000年，越南經已基本實現小學義務教育普及化嘅目標。2001年全面推廣9年義務教育。響2001-2002學年，越南全國大、中、小學學生大約有1,860萬名。全國有2.58萬間三級普通學校，179間高等院校。

## 攷

## 出面網頁

* 
* 
* 
* 
* 
* 
*
蜑家

**蜑家**（蜑讀但，，口音上可講「鄧家」），又寫做**蛋家**或**疍家**，係住響廣東、福建、廣西、海南、香港、澳門嘅民族。佢地住響海邊，有啲就住響漁船上面。響以前係當係蠻，不過大清國雍正皇帝響1723年到1731年期間，發過多度諭旨，將佢哋蠻地位剔除。

蜑家人叫自己做**水上人**（），同地上面嘅人分開來，佢哋有自己嘅祖先傳說，以唔使上地為榮。而地上人亦都當佢哋唔同類，甚至誤會佢哋係唔同種人，身體有唔同特徵。不過學者研究來睇，水上人同廣東一帶嘅人，只係生活差別咁大吧。身體有差別都係工作做成。水上人講嘅蜑家話，同廣東話唔係分別咁大，主要係水上生活用字特別豐富。

蜑家人多數係做漁民，多數住響船上，響海灣聚集。有啲會響海邊起村起市。到咗二十世紀，水上人已經逐漸搬上岸，因為太接近，好難分到係咪水上人。

而越南都有蜑。
施公奇案

《**施公奇案**》係香港無綫電視響2005年頭製作，2006年推出嘅一部電視劇。響2006年1月31日至2月26日期間喺香港無綫電視翡翠台首播。主題曲《先知先覺》，由陳浩民主唱，呢套劇集係根據晚清小說《施公案》改編而成。

## 睇埋
* 施公奇案Ⅱ‎

## 出面網頁
* 無綫官方劇集網頁
* 蝶之居–翡翠劇場
大浦洞2型

**大浦洞2型**（，）係北韓由蘆洞1型發展出來嘅導彈。射程更遠，可達3500英里。據稱可以攜帶核彈頭。

2006年7月5號，美國情報機關指北韓最多發射咗六枚導彈，其中至少一枚係長程嘅大浦洞2型導彈，響發射後35秒失靈。

類:北韓軍事
香港演員一覽

**香港演員**一覽：

## A
*艾威
*艾碧
*安德尊
*歐錦棠
*歐瑞偉
*歐瑞強
*歐倩怡
*歐陽震華

## B
*貝如花
*保采芬
*韓君婷
*寶佩如

## C
*陳文媛
*陳松伶
*陳凱怡
*
*陳琪
*陳敏之
*陳文靜
*陳妙瑛
*陳秀珠
*陳慧珊
*陳玟希
*陳穎妍
*陳自瑤
*陳法拉
*陳霽平
*陳慧琳
*
*陳寶珠
*陳敏婷
*陳玉蓮
*陳秀雯
*曹眾
*車婉婉
*鄭裕玲
*鄭秀文
*張可頤
*張潔蓮
*張美妮
*張柏芝
*張曼玉
*張文慈
*戚黛黛
*蔣雅文
*程可為
*趙學而
*趙雅芝
*趙頌茹
*曹敏莉
*蔡卓妍
*蔡潔雯
*蔡少芬
*蔡曉童
*朱咪咪
*周麗淇
*周慧敏
*朱凱婷
*朱慧敏
*徐子淇
*祝文君
*鍾禧文
*鍾麗淇
*鍾嘉欣
*鍾沛枝
*鍾欣桐
*鍾楚紅
*
*翟鋒
*陳浩民
*陳豪
*陳鴻烈
*陳錦鴻
*陳鍵鋒
*陳國邦
*陳百祥
*陳山聰
*陳小春
*陳少邦
*陳奕迅
*陳宇琛
*陳冠希
*陳勉良
*陳展鵬
*陳啟泰
*陳寶轅
*石修
*鄭中基
*鄭嘉穎
*鄭敬基
*鄭少秋
*鄭丹瑞
*鄭子誠
*鄭伊健
*鄭則仕
*鄭恕峰
*張智軒
*張智霖
*張國榮
*張學友
*張家輝
*張兆輝
*張致恆
*張衞健
*張英才
*張嘉倫
*程仁富
*章志文
*熾龍
*姜大衛
*錢嘉樂
*曹永廉
*蔡康年
*蔡國威
*蔡子健
*周永恆
*周星馳
*周潤發
*周子濠
*朱健鈞
*朱維德
*徐天佑
*徐嘉樂
*秦沛
*秦煌
*秦啟維
*鍾景輝
*鍾鎮濤
*成龍
*成展權
*張敏
*趙涌
*張伽盈
*鄭佩佩
*朱江
*鍾保羅
*鍾漢良
*曾近榮

## D
*
*戴夢夢
*陶大宇
*戴耀明
*杜大偉
*杜汶澤
*鄧梓峰
*登勤
*狄龍

## F
*傅楚卉
*傅嘉莉
*符思思
*傅穎
*馮寶寶
*
*馮素波
*樊少皇 
*方中信 
*方力申
*馮德倫
*
*房祖名
*范振鋒

## G
*G.E.M. = 鄧紫棋

## H
*向海嵐
*何韻詩
*何慕詩
*何佩儀
*韓馬利
*康子妮
*康華
*宣萱
*黃麗梅
*夏雨
*海俊傑
*許志安
*許文 
*許紹雄
*洪天明
*洪金寶
*洪仁永
*何守信
*河國榮
*熊小芸
*許冠傑
*許冠英
*許冠文

## J
*左慧琪

## K
*
*郭可盈
*郭少芸
*高雄
*姜皓文
*江圖
*古天祥
*古天樂
*古巨基
*關海山
*關智斌
*關禮傑
*
*關偉倫
*關浩傑
*郭晉安
*郭富城
*郭鋒
*郭政鴻
*郭耀明
*鄺佐輝
*江華
*江若琳

## L
*黎姿
*黎淑賢
*林若智
*林敏俐
*林淑敏
*林青霞
*林正英
*林憶蓮
*劉嘉玲
*劉錦玲
*
*劉玉翠
*劉彩玉
*劉曉彤
*劉綽琪
*羅蘭
*羅冠蘭
*羅敏莊
*
*李佩瑜
*李思蓓
*李詩韻
*李司棋
*李彩華
*李嘉欣
*李香琴
*李可瑩
*李思欣
*李美鳳
*李麗珍
*梁麗瑩
*
*梁詠琪
*梁敏儀
*梁小冰
*利嘉兒
*廖碧兒
*盧巧音
*盧宛茵
*盧淑儀
*駱樂
*呂珊
*呂晶晶
*呂有慧
*
*凌黛
*黎明
*黎諾懿
*黎彼得
*黎耀祥
*林峯
*林家棟
*林敬剛
*林文龍
*林保怡
*林韋辰
*林曉峰
*林海峰
*林偉
*林志豪
*林尚義
*林子祥
*樓南光
*劉松仁
*劉青雲
*劉丹
*劉愷威
*劉家輝
*劉江
*劉錫賢
*劉錫明
*劉兆銘
*劉德華
*
*劉輕基
*劉志榮
*羅樂林
*羅莽
*羅浩楷
*羅嘉良
*羅家英
*李克勤
*李思捷
*李國麟
*李泳豪
*李浩林
*李家聲
*李成昌
*李天翔
*李逸朗
*李雨陽
*李小龍
*李修賢
*梁漢文
*梁榮忠
*梁烈唯
*梁家輝
*梁朝偉
*梁世華
*梁祖堯
*連凱
*廖啓智
*魯振順
*魯文傑
*
*盧海鵬
*盧念國
*盧惠光
*駱應鈞
*駱俊文

## M
*馬蹄露
*馬海倫
*麥家琪
*文頌嫻
*鄭雪兒
*莫文蔚
*梅小惠
*梅艷芳
*蒙嘉慧
*毛舜筠
*馬浚偉
*馬國明
*馬德鐘
*麥長青（麥包）
*麥浚龍
*麥嘉
*苗僑偉
*莫家堯
*萬梓良

## N
*吳綺莉
*吳嘉麗
*吳美珩
*吳君如
*吳亭欣
*
*伍詠薇
*藍奕邦
*吳鎮宇
*吳卓羲
*吳浩康
*吳家樂
*吳啟華
*吳孟達
*
*
*
*敖嘉年
*

## P
*白茵
*彭羚
*鮑方
*鮑起靜

## Q
*邱淑貞 
*秦祥林

## S
*素海霖
*佘詩曼
*成淑賢
*商天娥
*邵美琪
*
*岑寶兒
*單立文
*成奎安
*薛凱琪
*薛家燕
*蕭正楠
*蕭亮
*蘇志威
*蘇永康
*蘇玉華
*雪妮
*沈殿霞
*司徒瑞祈
*成珈瑩
*蕭芳芳

## T
*譚小環
*譚玉瑛
*滕麗名
*鄧麗欣
*鄧萃雯
*湯寶如
*唐寧
*唐詩詠
*湯盈盈
*徐子珊
*謝雪心
*董南菲
*董敏莉
*戴誌偉
*譚耀文
*譚詠麟
*鄧浩光
*鄧健泓
*鄧兆尊
*鄧一君
*唐文龍
*杜挺豪
*曾志偉
*曾江
*曾偉權
*曾瑋明
*曾健明
*謝君豪
*謝天華
*謝霆鋒
*謝賢
*蔣志光
*徐錦江
*鄧紫棋

## W
*黃智雯
*汪明荃
*
*王菲
*王磊
*黃慧敏
*黃文慧
*黃伊汶
*
*黃愛瑤
*黃安琪
*黃婉君
*黃卓玲
*黃婉伶
*黃宇詩
*黃淑儀
*黃嘉 
*胡杏兒
*胡家惠
*胡定欣
*溫兆倫
*王傑 (歌手)
*王祖賢
*王菀之
*王青
*王喜
*王賢誌
*王偉 (香港)
*韋家雄
*韋弘
*黃澤鋒
*黃秋生
*黃子衡
*黃宗澤
*黃嘉樂
*黃德斌
*黃天翱
*黃子華
*黃百鳴
*黃日華
*胡楓
*胡諾言
*吳耀漢
*吳佩賢

## Y
*玄智慧
*殷櫻
*葉璇
*葉凱茵
*葉童
*葉德嫻
*葉倩文
*姚子羚
*姚瑩瑩
*姚嘉妮
*姚樂怡
*楊愛瑾
*楊千嬅
*楊洛婷
*楊娜
*楊思琦
*楊秀惠
*楊怡
*楊婉儀
*楊恭如
*米雪
*
*袁詠儀
*袁彩雲
*
*苑瓊丹
*元秋
*容祖兒
*翁虹
*翁美玲
*尹天照
*任達華
*葉曉影
*揚明
*楊英偉
*黃又南
*于洋 (香港演員)‎
*袁文傑
*楚原
*阮兆祥
*阮德鏘
*元華
*元彪
*元奎
*任賢齊

*
演員
煤

**煤（）**，又叫**煤炭（）**，係一隻化石燃料，係由地面或者地下掘出來用。佢係黑到啡黑色嘅岩石，用火可以即刻燒得着。佢成份主要係碳，夾住其他元素，好似硫咁。媒同工業革命嘅關係好密切。到家下都係好重要嘅燃料，隻隻能源之中，用煤來發電始終都係世界排第一。而焦炭係當中嘅副產品

隨住形成時承受嘅壓力上升，級數同純度都上升，佢嘅發電效率都上升：

泥炭褐煤次煙煤煙煤無煙煤

當中泥炭祇不過係壓實咗嘅植物殘餘物，並唔係嚴格定義中嘅煤；無煙煤係變質岩，其餘可以當係沉積岩。
空間

**空間**（）係哲學同科學嘅重要研究對象。抽象化啲講，空間可以想像成係數學物體一大類，一個空間會容許表示佢入便嘅位置嘅數值有所變化，唔同值表示佢內部嘅唔同位置。唔同類型嘅空間，特性各異，例如球面幾何講到球體表面嘅空間，就同一般中學數學科集中教嘅歐幾里得空間好唔同。

空間呢個概念難以落到一個定義，而且空間係咪可以量度到都係一個爭論點。唔同科有唔同定義，不過多數都用操作定義，即係定義量度單位。

幾何學係數學嘅子領域，專門研究空間。喺最基本嘅歐幾里得幾何上，空間可以用點、直線同埋平面等嘅概念想像。

## 0D：點

點係幾何學上嘅一個原始諗法：
*簡化噉講，點可以定義做「喺空間裡面有確切位置、唔佔用空間嘅嘢」，冇長度同闊度；
*技術性啲噉講，現代數學有咗集合論，而喺呢套理論框架下，點通常俾人定義做「一個集（空間）入面嘅其中一件元素」，例如想講一塊平面上面嘅一點，首先就會定義塊平面係
*:\R^2=\{(a,b):a,b\in\R\}，
塊平面上嘅一點 p 就係 \R^2 入面嘅元素；用日常用語講嘅話，即係 p 可以寫做 (a,b)，當中 a 同 b 都係實數（\R）。值得一提嘅係，點原則上係一個抽象化嘅概念，淨係存在喺人嘅想像之中：理論上嘅點係冇長度同闊度嘅，而當一個人攞支筆畫一粒肉眼睇得到嘅點嗰陣（好似下圖噉），嗰點查實經已有返咁上下長度同闊度，所以人先可以用肉眼睇得到，嚴格嚟講唔可以算係一點，頂嗮攏只可以算係攞嚟表示一點嘅符號。

點係幾何學最根基嘅諗頭－有咗點嘅概念，就有得定義同闡述第啲重要嘅幾何學概念同諗法，例如「是但兩點之間，都可以畫條獨一無二嘅線」呢條公理噉。

## 1D：直線

直線係幾何學想像中一種「冇闊度、有長度嘅嘢」，當中「直」係指「上面啲點均勻噉分佈嘅線」：
*攞住點嘅概念，想像攞是但兩點 A 同 B，喺 A 同 B 之間有無限咁多粒點，嗰啲點之間每對點之間嘅距離都係恆定嘅（= 0）；
*用集合論嘅角度嚟睇嘅話，一條線可以想像成由一大拃點組成嘅集－精確啲講，喺現代幾何學入面，直線通常俾人定義做「喺個線性空間入面，有某種線性關係嘅點集」；是但攞一粒點 p 同一條線 \ell 嚟睇，「p 喺 \ell 上面」或者「p 唔喺 \ell 上面」都會係有意義嘅句子－句嘢一係真一係假。
*平面入面嘅直線有個性質，就係是但搵兩點，嗰兩點都可以用一條直線連接（睇返歐幾里得幾何嘅第一公理），而且喺所有「能夠連接兩點嘅線」之中直線係長度最短嘅；
好似下圖噉就係一條「線」－下圖條線實質上有闊度（如果唔係就唔會用肉眼睇得到），所以只係一個用嚟表示一條線嘅符號。

喺歐幾里得幾何入面，兩條直線之間可以有交點（intersection；一粒同時屬嗰兩條線嘅點），又可以有平行（parallel）嘅關係－如果話兩條線係平行嘅，意思係話無論將嗰兩線延長幾多都好，兩條線都唔會有交點。好似下圖噉，下圖有三條線 t、r 同 s，當中 t 同 r 喺 ABCD 嗰點（頂點）相交，而 t 同 s 喺 EFGH 嗰點（都係頂點）相交，r 同 s 平行：

直線仲可以掕埋「曲線」嘅概念：曲線係一種幾何物體；同直線一樣，曲線可以想像成由兩點之間嘅點組成嘅集，不過曲線「可能係唔直嘅」嘅（好似下圖噉）；技術性啲噉講，曲線可以想像成直線嘅廣義化－「線」可以包嗮所有「由兩點之間嘅點組成嘅集」，而直線就計係線嘅一種，特指「上面啲點均勻噉分佈嘅線」。

## 2D：平面

喺歐幾里得幾何裏面，一塊平面係一塊 2D 而且冇曲率嘅幾何物體，有長度同闊度但冇高度，（最少理論上）可以向住任何方向無限噉延伸。如果用最常用嗰隻坐標系統嚟諗嘅話，平面同直線嘅分別可以想像成「要用幾多個數先可以描述一點嘅位置」（睇埋維度同坐標等嘅概念）－
*如果要描述一點喺條線上面邊個位，淨係要用一個數，例如 (x)，所以係一維（**1D**）；
*而如果要描述一點喺塊平面上面邊個位，就要用兩個數至得，例如 (x,y)，所以係二維（**2D**）；
下圖係互相成平行嘅三塊平面（想像三塊平面都冇高度－即係無限咁薄）：

歐幾里得研究嘅幾何好大部份都係喺平面入面發生嘅幾何（即係所謂嘅平面幾何），包括咗平面上面嘅三角形、圓形、平行線同角度呀噉。而根據呢套研究，平面有好多特別嘅性質：
*是但攞兩塊唔同嘅平面，佢哋一係彼此成平行、一係就會係某條線嗰度相交；
*是但攞一塊平面同一條線，條線一係同塊平面成平行、一係會喺某點同塊平面相交、再唔係就可能喺塊平面上面；
*如果有兩條唔同嘅線，兩條都係同一塊平面成垂直（簡化講就係成 90° 角），噉兩條線實係平行嘅；
*如果有兩塊平面都同某條線成垂直，噉兩塊平面實係成平行嘅；







一去到 2D，就可以諗埋角嘅概念：是但攞一點（例如下圖嘅 A），由嗰點向住兩個方向（例如下圖嘅 C_1 同 C_3）各射一條直線出去嘅話，兩條射線之間就會形成一隻角（下圖 \alpha_2），而角度就係一隻角可以有嘅特性，反映隻角「有幾大」；喺實際嘅幾何分析上，一隻角通常會用 \angle 嘅符號嚟表示，下圖嘅 \alpha_2 會寫做 \angle C_1 A C_3 噉嘅樣，而且會用噉嘅符號表示啲角嘅大細－\angle ABC = 90 表示「\angle ABC 呢隻角係 90° 咁大」... 如此類推。

## 3D 或以上

有咗點、直線、曲線、平面同角呢啲基本概念，研究者就可以對現實世界嘅空間做出基本嘅分析：3D 空間指笪空間入面嘅每個可能點都要有三個數 (x,y,z)，先可以講明佢喺邊個位－人類日常生活當中會接觸到嘅世界，就可以想像成一笪 3D 空間，有三條完全直嘅軸；响呢笪 3D 空間裏面，
*每件物體都有長度、闊度同高度表示佢「掗咗幾多空間」，
*每件物體都可以沿三條軸郁動－可以有前後左右上下一共六個方向；
一笪 3D 空間會有好多點，可以有直線、曲線同平面，而線之間或者平面之間（或者線同平面之間）可以有角度。





對 3D 或以上維度嘅空間嘅分析好有用。幾何學家會用數學證明嘅方法，探究點、線同埋空間有咩特性，而第啲領域嘅工作者就可以攞住呢啲知識去做嘢：喺廿一世紀初嘅多數工程學應用上，分析空間嘅特性可以齋靠「將空間想像成笪 3D 空間，而且每個位置都可以用實數坐標表示」就搞得掂－呢種分析可以攞嚟分析交通工具（汽車等嘅嘢郁動，就係改變喺空間入面嘅位置）同建築物（一棟建築物會有長度、闊度同高度）等工程學上會想分析嘅嘢；古典物理學上嘅分析可以齋靠 3D 就搞得掂，而進階嘅物理學－例如廣義相對論－仲會用到多過三個維度嚟描述時空。

## 睇埋
*幾何
*維度
*時間
*時空
*空間數據
*視覺藝術，本質上就係喺空間中編排色彩嘅藝術

## 註釋

## 引咗

## 拎
聲

**聲**（），或者叫**聲音**（），係一種以物質來傳送嘅波（機械波）。聲可以傳送機械能。聲可以用聲波嘅頻率、波長、周期、波幅或者係譜來表示。

## 概論

聲係一種波動，涉及介質粒子（最常見嘅係空氣粒子，但例如水粒子都得）係噉振動。嗰股波動嘅各種特質就主宰住嗰一段聲有咩特性。
*想像家陣有位研究者攞住碌音叉做實驗，佢㩧一吓碌音叉，碌音叉就開始振動（一種有週期性嘅來回郁動），而如果佢將碌振緊嘅音叉（例如）浸入水，啲水會出現波動；由牛頓力學上嘅分析可知，噉表示一碌振緊嘅音叉會向佢周圍啲粒子身上施力，令呢啲粒子跟住佢振。
*再想像家陣有位研究者攞個鐘形罩罩住一嚿發出緊聲嘅物體（例如一個響緊嘅鬧鐘），然後佢再用泵等嘅方法抽走個罩入面啲空氣，就會發現如果個罩變成真空，就會唔再聽到嚿物體發出嘅聲－噉表示聲係要透過空氣等嘅介質先至可以傳播到嘅；
好似上述呢類噉嘅實驗支撐咗句假說：聲嚟自介質粒子嘅振動。

## 頻率

頻率決定一個聲嘅音高。

音高嘅實際頻率視乎（例如）件樂器點調較，特別係「攞邊個 A 音做標準」（A440 定係歷史上用過嘅第個頻率）同係咪用平均律。頻率大致上會望落似下圖，X 軸表示音符（C1、D1、E1...），Y 軸表示頻率。由幅圖嗰度睇得出，每一個音符頻率都係高過打前嗰個嘅，而且每個 C 音喺頻率上都啱啱好係前一個 C 嘅兩倍。

如果係平均律同用 A440 調音，圖中嘅頻率數值全部都可以用以下嘅公式計出來：
:
p = 69 + 12\times\log_2 { \left(\frac {f}{440 \mbox{ Hz}} \right) }

當中 f 係音高嘅頻率值，得出嘅數值 p 係 MIDI 嘅音高編號（C1 係 24），\log_2 係指基數係 2 嘅對數；如果用 p 做打戙軸音符做打橫軸，就會畫到條直線出嚟。

換句話說，如果用平均律，喺 MIDI 嘅第 p 個音嘅頻率就會係
:
f = 440 \times 2^\frac{p-69}{12}


上面公式可以計出下列嘅頻率值（注意爾啲數值係假設用緊平均律同用 A440 調音）：

順帶一提，音高係聲調嘅基礎。

## 語音

語音學係語言學嘅一個子領域，專研究講嘢嘅聲。

語言嘅起始係一個人講嘢發出聲（單音）。呢啲聲源自空氣嘅流動，而喺包括粵語在內嘅絕大多數語言當中，呢股空氣流動係由個肺嗰度開始嘅（肺部氣流音）。空氣由肺嗰度流出，通過氣管、喉、咽、鼻腔同口腔等嘅部位，當中喉係聲帶嘅所在。空氣流過身體咁多唔同部位嗰陣，呢啲身體部份嘅狀態（例如係條脷嘅郁動）都會影響最後發出嚟嘅聲有乜特性—噉就表示人可以發出好多種唔同款嘅聲，亦表示佢哋可以用發出嚟嘅聲表達好多唔同嘅意思。

## 音樂

## 睇埋
*波動
*節奏
*聽覺

## 引述
篇文用咗嘅行話或者專有名詞，英文版本如下：

篇文引用咗以下呢啲文獻同網頁：

## 註解

## 拎
波動

:*呢篇文章講嘅係[[物理學]]嘅*'波**。波嘅其他意思，睇[[波 (搞清楚)]]。''
**波動**（；），好多時簡稱**波**，係通過[[空間]]傳遞[[能量]]嘅一種擾動。**機械波**要通過物質傳，而**電磁波**就可以真空傳。波可以由一點傳到去另一度，唔使點郁到媒介嘅[[粒子]]，淨係靠粒子喺自己位度振。

==基本概念==

喺物理學上，波動係指
***擾動**（）：一個或者以上嘅[[物理量]]喺平衡點嘅周圍來回變化（個物理量由 <math>A</math> 郁去 0，再郁去 <math>-A</math>，跟住郁返去 0，然後再郁去 <math>A</math>... 當中 <math>A</math> 係場波動嘅[[振幅]]）；
*而且呢股擾動會喺空間當中行進；
*波動好多時都係有[[週期性]]嘅，即係每隔一段時間（[[頻率|週期]]；<math>T</math>）就重複一次，而[[頻率]] <math>f</math> 就係指每秒之內重複幾多次，<math>f = 1/T</math>；
好似係水上面嘅[[表面波|波浪]]就可以噉想像：喺呢種波動當中，來回變化緊嘅物理量係[[粒子]]嘅位置 <math>y</math>，<math>y</math> 數值會喺 <math>A</math>、０ 同 <math>-A</math> 之間來回噉郁嚟郁去，而呢股「令粒子來回上下郁」嘅力量仲會沿住水面傳開去。波動－包括波浪、[[聲]]同光在內－有好多[[物質]]冇嘅特性，例如係曉[[折射]]同[[繞射]]呀噉。至於要點樣證實光係種[[電磁]]性質嘅波動（[[電磁波]]），可以睇吓[[麥士維方程組]]相關嘅內容。

<br>

<br>

==相關術語==
*平衡位置（equilibrium position）：粒子嘅原位
*波峰（crest）：波最高嘅位置，嗰度嘅粒子有最大嘅向上位移
*波槽（trough）：波最低嘅位置，嗰度嘅粒子有最大嘅向下位移
*[[振幅]]（amplitude/<math>A</math>）：粒子距離平衡位置嘅最大[[位移]]（嘅絕對值）
*[[波長]]（wavelength/<math>\lambda</math>）：一橛完整嘅波，或者令到波重覆自己一次嘅長度，即係兩個喺隔離嘅波峰之間，或者兩個喺隔離嘅波槽之間嘅距離
*週期（period/<math>T</math>）：波行一個波長需要嘅時間
*[[頻率]]（frequency/<math>f</math>）：波每秒行嘅距離同波長嘅比率（即係每秒行咗幾多波長），所以 <math>f=\frac{1}{T}</math>
*波速（wave speed/<math>v</math>）：每秒鐘波行嘅距離
*角頻率（angular frequency/<math>\omega</math>）：就好似簡諧振動咁，定義為 <math>\frac{2\pi}{T}</math>
*波數（wave number/<math>k</math>）：每 <math>2\pi</math> 單位長度波重覆自己嘅次數，定義為 <math>\frac{2\pi}{\lambda}</math>
*[[相位]]（phase）

==基本公式==

1. <math>v=f\lambda</math>

證明：

<math>v=\frac{D}{t}=\frac{\lambda}{T}=\lambda(\frac{1}{T})=f\lambda</math>

==物理特性==
===反射===

[[反射]]係指波動（例如[[光]]）嘅[[波陣面]]喺兩隻唔同[[介質]]之間嘅位改變方向，並去返返去原本嗰隻介質裏面。舉個例說明，想像家陣有條[[光線]]由 <math>\text{P}</math> 點通過[[空氣]]（介質 1）前進，跟住射落去一塊[[鏡]]嘅表面（塊鏡表面嘅[[玻璃]]係介質 2），當條光線去到空氣同玻璃之間嘅位（<math>\text{O}</math>）嗰時，條光線嘅一部份會變方向射返過去空氣（介質 1）嗰邊，射向 <math>\text{Q}</math> 嘅方向；而當由一件[[物體]]射過嚟嘅光喺塊鏡嘅表面反射並且進入[[觀察者]]對[[眼]]嗰度嘅時候，觀察者就會睇到鏡所反射嘅[[鏡像]]。



光嘅反射會遵從[[反射定律]]：入射角等如反射角。

===折射===

[[折射]]係指光等嘅波動由一種[[介質]]傳遞到另一種介質嗰陣（例如由[[水]]傳遞入[[空氣]]，或者由冇咁熱嘅空氣傳遞入熱啲嘅空氣），因為介質[[密度]]唔同而方向變咗。折射之所以會發生，係因為是但攞一種波動嚟睇，佢都會喺唔同介質裡便以唔同[[速度]]前進。當一束光以一定嘅角度射入密度比較大嘅介質嗰時，佢會減慢速度並且向住法線嗰邊彎曲。而相反，當佢進入密度比較低嘅介質嗰時，佢會加速而且偏離法線噉彎曲。束光折射嗰時彎曲得有幾勁，視乎兩種介質之間嘅[[折射率]]。
<br>

<br>
[[折射定律]]呢條[[物理定律]]，描述光由一種介質傳遞去另一種嗰時會點彎曲。用日常用語講，折射定律係話入射角（入射嗰束光同介質表面法線之間成嘅角度）同埋折射角（折射咗嘅光同法線之間成嘅角度）嘅[[正弦]]（sine）比例等於兩種介質嘅折射率之比。數學化啲講，折射定律係噉表示嘅（上圖係圖解）：

:<math>\frac{\sin\theta_1}{\sin\theta_2} =\frac{v_1}{v_2}=\frac{n_2}{n_1}</math>
當中 <math>\sin</math> 係[[正弦]]。

===杜卜勒效應===

[[杜卜勒效應]]講緊**波源'''同觀察者有相對嘅郁動嗰陣，觀察者接收到嘅波頻率會同波源發出嘅波頻率唔一樣：如果波源係向住觀察者郁嘅，觀察者接收到嗰股波（同波源發出嘅波相比）頻率會高咗，而如果波源係離觀察者越嚟越遠嘅，觀察者收到嗰股波（同波源發出嘅波相比）頻率就會低咗。



用圖像化嘅方式表達。波源開始郁，但 v_s ：
:想像波源開始向右郁，而觀察者企咗喺波源嘅右邊（例如 (10,0) 嗰個位）。
:當波源發放出一個新嘅波高峰（）嗰陣，因為佢向右郁緊，所以新高峰同前一個向右邊射出去嘅高峰之間距離（觀察者睇到嘅波長）望落好似短咗噉，短咗 v_s T 咁多，即係話觀察者睇到嘅波長（\lambda_a）會係 
::\lambda_a = \lambda - v_s T
:如果觀察者企咗喺波源嘅左邊（例如 (-10,0) 嗰個位；佢離波源愈嚟愈遠），波長望落就會長咗。

## 正弦波

## 睇埋
*光學同聲學
*簡諧運動
*雙縫實驗
*光電效應

## 註釋

## 引述
浪

**浪**，又叫**海浪**，係響海面見倒嘅自然現象，係因為潮汐、地球自轉、海嘯…而形成。

## 其他嘅浪
* 熱浪
* 風浪
西裝

（又叫**洋裝**、**西服**、**洋服**、**老西**等），泛指西式嘅正式套裝，而家就多數指男性着嘅西裝。西裝雖然源自歐洲，但係而家已經成為國際通行嘅正式服裝，係表示禮貌、尊重場合嘅一種方式。

男性西裝最為規範化，長袖外套、相配嘅長褲、長袖恤衫、領呔，係男性套裝嘅基本服飾。外套配長褲叫做兩件式西裝（two-piece suit）；加埋背心（waistcoat）就叫做三件式（three-piece suit），但而家比較少見。女性西服就比較多樣化啲，不過基本上可以歸納為外套、相配嘅裙或者褲、同埋女裝恤衫（blouse）。

舊式西裝甚至有相配嘅帽，男性可以戴fedora軟呢帽或圓頂硬禮帽，女性就戴藥丸盒帽（pillbox hat）。不過今時今日，藥丸盒帽多數只係護士或者舖頭服務員制服嘅一部分，男性都冇乜點戴帽。

## 歷史
無論男性女性，歷代西裝款式發展都向簡便發展，着套裝嘅場合亦都越嚟越少。而家一般淨係得正式或者商務場合、唔着唔得嘅時候先會着套裝，西裝唔再係日常服飾。1990年代起，北美洲有唔少商業機構都開始接受員工着便服返工。開始只係星期五至畀咁着，但而家有唔少公司都畀員工成個禮拜都可以唔着成套西裝。咁有時反而引起混亂，因為員工唔清楚點先算適當嘅返工衫。

喺亞洲等熱帶地區，甚至有好似日本咁嘅COOL BIZ政策，畀打工仔着短袖恤衫、男性唔使打呔。咁樣，室內地方就唔使為咗就啲着西裝嘅人，而過分調低冷氣溫度，咁咪可以減少環境破壞囉。

### 男性西裝
現代西裝出現之前，近代西方男性出席商務場合着嘅套裝，有一件又長又厚嘅黑色外套，叫做frock coat。直至19世紀末期，美國人開始改着啲輕便啲、只係長到腰位嘅外套，叫做sack suit。咁成為咗非正式、非勞動場合嘅日間標準裝束，即使係最樸實嘅男性亦會有套咁樣嘅西裝，等喺星期日返教會嘅時候着。第二次世界大戰之前，呢種簡便套裝會連埋背心穿着，今日就比較少見。

另一方面，晚間套裝亦都發展出一種非正式裝束。原本嘅燕尾服（white tie）演變出小晚禮服（black tie，又叫tuxedo）。時至今日，小晚禮服甚至取代咗燕尾服，成為出席晚間場合嘅標準裝束，而歷史較長嘅燕尾服只係留喺最莊重嘅場合着，例如宴會、音樂演奏會、受勳儀式咁。日間嘅正式裝束就係早禮服（morning dress）。雖然話現代場合一般已經唔係太拘泥於咩繁文縟節，但係視乎出席場合所要求嘅禮節，請柬上應該會註明着衫要求。

### 女性西裝
女性着嘅現代西服套裝多數限於商務場合。女性去波（宴會）之類嘅正式場合多數會着波衫（正式禮服，ball gown）。

20世紀初，由外套同裙組成嘅套裝成為咗西方女性日間嘅日常服飾，適合返工同平時着。相比男性套裝，女性套裝物質輕柔啲，裁剪亦都貼身啲，突顯女性身型通常充滿曲線感嘅姿態。1960年代開始出現配褲嘅女性套裝，但係被社會接受做返工衫嘅過程就比較慢。隨住時代發展、社會開放，套裝嘅裙亦都有向短發展嘅趨勢。1990年代，迷你裙再度成為流行服飾，西裝短裙嘅長度亦因為咁而受到影響，會因應當地習俗同情況而異。

## 穿着禮儀

### 褸扣鈕

雙排扣嘅褸應該一直扣好鈕；單排扣嘅褸就只需要企起度至要扣鈕，坐喺度唔使，以免件褸變形。

有三對紐嘅褸，可以自由選擇扣幾多對，但就應該從最上面扣起。兩對鈕嘅褸就只係應該扣最上面嗰對。

### 西裝顏色

一般西裝顏色有海軍藍、淺灰色、深灰色（炭色）、黑色等，通常冇圖案或者係細條紋。黑色都係小晚禮服嘅顏色。

### 呔
領呔一般係個人品味，但嚴肅穿著嘅話可以概括出幾項要點。呔嘅頻色應該深色過底下件恤衫，同時唔應該同色（撞色）。條呔最好可以襯托返件恤衫或者套裝嘅顏色。總括嚟講，出席嚴肅場合或者宴會唔應該打顏色鮮豔或者圖案誇張嘅呔，不過點先算鮮豔、誇張就見仁見智嘞。

領呔打得好應該啱啱長到、或者冚住個皮帶扣，後面幼嗰邊唔應該髧長過前面闊嗰邊。

### 襯衫

男裝一般着長袖布質縫製嘅恤衫，所有鈕由領到恤衫最下低全部扣好。恤衫要燙整齊，束入條褲入面。一般傳統恤衫係淺藍或者白色，當中以白色最保守。有法式袖口嘅恤衫算最正式，呢種恤衫個袖口會另外用釦（cuff link）或者絲帶扣（silk knot）扣好，而唔係用一般連埋紐嘅恤衫。

着成套西裝嘅話，絕對唔應該配短袖恤衫、網球衫或者T恤。

女裝恤衫（blouse）同男裝恤衫唔同，冇咁長之餘，唔使亦都唔能夠束入條褲度，亦唔使扣起個領度啲鈕。現代女性有時會着高質純白色T恤嚟代替恤衫。

### 襪

襪應該同長西褲顏色一樣，咁會令對腳顯得更修長，亦都令到唔夠長嘅西褲管冇咁顯眼。一般顏色有黑色、灰色、海軍藍。如果冇相同顏色嘅襪，襪就應該深色過條西褲，以達到類似效果。有圖案嘅襪，底色應該同件套裝嘅顏色相配。如果同唔到條西褲襯色，可以考慮同對鞋襯。

### 其他配飾

係咪纜皮帶係個人選擇，但係應該同對鞋相襯，一般有黑色、啡色咁。淺啡色嘅皮帶比較適合非正式商務服裝。皮帶扣應該係金色或者銀色。套裝其他金屬配飾，好似袖釦、呔夾、錶等等，應該同個皮帶扣襯返。對鞋唔應該橡膠底，最好係皮鞋，優質皮鞋可能會用木嚟整鞋踭。

一般嚟講，金屬錶越薄就越正式，指針錶就正式過電子錶。最莊重嘅場合甚至唔應該戴錶，而應該帶駝錶，但今時今日並唔多見。

胸袋放手巾仔已經唔再係常見嘅裝束。如果有就應該襯返件恤衫嘅顏色，係絲質就最好，顯示着個人嘅階級，但係一般棉質或者麻質嘅手巾仔都得。摺嘅方法就隨得著衫個人決定。

## 文化含意
20世紀，歐洲嘅政治同社會地位喺世界各地都屬強勢，所以西裝成為咗通行世界各國嘅商務同正式服裝。因此，拒絕着西裝就可能成為咗反對歐洲或者主流文化嘅象徵。一啲非洲或者中東國家嘅領導人，會着返自己國家嘅民族服裝代替西裝，或者好似古巴嘅卡斯特羅咁着軍裝嚟代替。另外，伊朗嘅艾哈邁迪內賈德總統雖然會着西裝，但係件恤衫就開口兼唔打呔，都係由於同類原因，而唔係粗心大意。

現代華人社會多數接納着西裝做正式服飾。西裝喺1840年代左右傳入中國，初時多數由出國商人或者出國留學生着。19世紀末，上海等地嘅中式裁縫開始改做西裝。1919年嘅新文化運動入面，西裝衝擊咗傳統嘅長袍馬褂；之後西裝廣泛流傳，中國嘅西裝業亦都蓬勃發展。不過中國嘅政治人物要到20世紀後期至開始着西裝。

香港嘅立法會議員、四五行動成員梁國雄，係少數至今仍然拒絕着西裝而知名嘅華人政治人物。立法會嘅《議事規則》第42條訂明：「議員進出立法會會場，在衣飾及舉止上須保持莊重」，多數議員會着西裝嚟出席會議。梁國雄喺2004年成為第三屆立法會議員之後，堅持繼續着返平時嘅圓領圖案T恤，被主席范徐麗泰認為違反以上嘅議事規則。最後，議事規則委員會認為冇需要就「衣着莊重」講明定義，即係同意着圓領T恤唔算唔莊重。梁國雄到依家都重係冇着過全套西裝開會，只會喺個別時候喺件T恤上面笠件西裝褸。

## 資料來源

*POST, Emily（1922年），*[http://www.bartleby.com/95/34.html The Clothes of a Gentleman]*，載《*Etiquette*》第XXXIV章。
*《GQ雜誌》：*[http://men.style.com/gq/fashion/styleguy/suitsandblazers Style Guy: Suits and Blazers]*，提供男性着西裝外套品味嘅資訊
## 睇埋
*紳士
*見工
鋼琴

**鋼琴**（，意思係 ｢細大聲｣；，意恩係 ｢鍵盤｣；，即係 ｢pianoforte｣ 嘅簡稱）係西洋古典音樂中嘅一種鍵盤樂器，前身係古鋼琴，普遍用於獨奏、重奏、伴奏等演出，用嚟作曲同排練音樂都好方便。彈琴嘅人撳落去鍵盤上嘅琴鍵，牽動鋼琴裏面包住絨氈嘅琴槌，就會敲擊鋼絲弦，經過琴橋由音板擴音發出聲音。

鋼琴音域寬廣，音色宏亮、清脆，富於變化，表現力強。獨奏嗰陣，可以演奏各種氣勢磅礡、寬廣、抒情嘅音樂，亦可以演奏歡快、靈巧、技巧性好高嘅華彩樂段，喺樂隊裏面可以發揮巨大作用，重經常用嚟做伴奏樂器。鋼琴因為佢嘅豐富嘅樂理表達能力，所以稱為「樂器之王」。

鋼琴分立式琴（upright）同三角琴（grand）兩大類，前者嘅目的只為慳位。

## 名
中文 ｢鋼琴｣ 係指質料，但係原文 ｢pianoforte｣ 其實係指 ｢細大聲｣，即係可以出細聲，亦可以出大聲。後來嫌個名長得滯，斬到得返 piano（細聲），目前英文、法文、葡文等等一般都係用呢個短名；日文都係，通常寫 （piano），但係亦有寫 （piyano），不過冇咁常見。

## 構造
構造上，現代嘅鋼琴分7個主要部分，分別係框架同框架支柱（又叫骨架或者木）、音板、琴橋、鋼板（steel frame）、鍵盤（keybed）、擊弦機（action；又叫琴膽）同外殼。

現代鋼琴主要係 88 個鍵（包括黑色同白色琴指），主要由1組中央區、3組高音區、3組低音區，每組12個音，另加最高音嘅C音，而最低音就由A音開始（A、A♯同B音），所以一共有 12×(1+3+3)+(1+3) = 88 個音。

不過最初嘅鋼琴其實唔係 88 個音，而係 61 個音，但係到咗19世紀中，已經增加到 82 個音，一戰之後先變成 88 個音。

## 生產
鋼琴本來係成個都係師傅整，直到工業革命之後先有流水作業，特別係法國大革命之後，民間需求大增，人手整滿足唔到需求；喺2021年，全世界最大嘅鋼琴生產商係東莞嘅珠江琴廠。

## 睇埋
*芭蕾舞

## 參考

## 註

## 書目
*
小提琴

**小提琴**，又叫**梵鈴**，俾人稱之為「**樂器女王**」，係一個用弓拉嘅弦樂器。佢有四條弦，每條隔純五度，係提琴家族之中至細、至高音嘅樂器。大過佢嘅提琴有中提琴、大提琴同埋低音大提琴。

小提琴係嚮16世紀嘅意大利首先出現。佢原先嘅意大利文名叫做，意思即係細嘅中提琴（）。

小提琴同其他提琴一樣，主要係用弓來拉嘅，間唔中亦會用嚟彈下。

佢係現代管弦樂團弦樂組中最為主要嘅樂器。樂器之中佔有好重要嘅位置，係現代管弦樂團最重要嘅樂器之一，亦係具有高難度演奏技巧嘅獨奏樂器。

## 嚮大戲、粵曲、粵樂用嘅梵鈴
早嚮1920年代，司徒夢岩、尹自重、呂文成嗰一班玩家用小提琴拍和，一用就用到而家。

但係大戲粵曲用嘅定弦係同西樂嘅唔同，西樂嘅定弦係G D A E，大戲粵曲嘅定弦係F C G D。

## 嚮西方民歌用嘅小提琴
西方民間亦有用小提琴（有時會叫 ｢民俗提琴｣），但係用嘅弦唔同，古典樂用尼龍或者羊腸，但係民歌通常係用鋼絃，亦可能有第五條弦，定弦會係C G D A E，另外，有啲樂手中意用一種冇咁彎嘅琴橋，等可以易啲拉得出多過一個音。

## 參考

## 註

## 書目
*
牧童笛

**牧童笛**（Recorder），有人會叫佢**木笛**或者**直笛**，係樂器一種。佢屬於木管樂器，係條直身長管，唔使靠簧來發聲，同哨子差唔多。笛嘴有吹口，笛身有八個窿，另有兩個細窿響尾個兩窿整半音，笛身頭上有個尖板嘅開口。係由口吹氣過笛嘴嘅窄管，窄管嘅氣撞落尖板，令到空氣振盪。笛身窿就用嚟控制音高。

牧童笛嘅歷史悠久，依家保存到最耐嘅牧童笛係14世紀。更加古老嘅西洋畫上面有類似嘅笛，不過最早幾時出現重未有定論。牧童笛曾經風行幾個世紀，曾經組成78支笛嘅樂團。去到18世紀先至沒落。直至到成20世紀，同唔少古樂器一樣，俾人搵出來推廣。家下係好流行嘅教學樂器。

古代唔少作曲家會將牧童笛同雀或牧童拉上關係，所以叫牧童笛。

## 一般牧童笛指法
中子

**中子**（）係物理學上一隻亞原子粒子，唔帶電荷，即係電中性粒子，所以叫做**中子**。質量高過質子少少。由1粒上夸克同2粒下夸克構成。佢自轉係½。佢嘅反粒子叫做反中子。

質子同中子都係核子。幾乎所有原子嘅原子核都由呢兩隻粒子組成，例外只有氫最常見嘅同位素，得一粒質子。

中子嘅質量係（即係或）。

## 睇埋
* 0號元素
* 中子星
* 中子彈
* 夸克

## 參考
杜甫

**杜甫**（，），字**子美**，號**少陵野老**，中國唐朝詩人。佢住過長安少陵，所以叫**杜少陵**，又做過檢校工部員外郎，所以又叫**杜工部**。佢係西晉軍事家杜預嘅後代，爺爺杜審言係初唐時代嘅詩人。

杜甫想幫國家手，但係唔得志。安史之亂重打亂嗮佢一生。但佢係中國重要詩人，有人叫佢做**詩聖**或**詩史**。佢同佢好朋友李白合稱**李杜**。佢阿爺杜審言亦係唐代詩人。

杜甫嘅詩初頭唔係咁畀人受落，但後來對中國同日本文化有好大影響。介紹佢啲作品去西方各國嘅時候，都會同當地大文豪來比。

## 作品


用現代粵語表達：
:微風吹拂江岸嘅草，有高桅杆嘅小船喺黑夜當中孤零零噉停泊。
:星星垂喺天邊，令平野顯得寬闊；月光隨波涌動，大江滾滾東流。
:我唔通係因爲文章而出名嘅咩？年老多病都應該休官喇。
:自己到處漂泊似啲乜呢？就好似天地間一隻孤零零嘅沙鷗。




用現代粵語表達：
:秋天嘅夜晚，精美嘅銀色蠟燭發出微弱嘅光，為畫屏添咗幾分清冷之色；
:一位宮女手執綾羅小扇，輕輕噉撲打飛舞嘅螢火蟲。
:天階上嘅夜色清涼好似水噉；
:坐榻仰望星空，只見牽牛星同織女星。

## 出面網頁
* 杜甫詩選〔英文翻譯）
紫式部

**紫式部**(大約973年-大約1016年)，係日本平安時代中期嘅女作家兼詩人。係名作源氏物語嘅作者。佢係日本三十六歌仙之一。佢出身藤原家，唔知佢真名，雖則有學者考證佢叫香子。紫係佢日記筆名，來自源氏物語一個角色紫の上。式部，即係政府儀式部門，係佢阿爸嘅官職。

紫式部係越後守藤原為時嘅女，佢阿媽係攝津守藤原為信嘅女。佢細細個阿媽已經死咗，所以係由阿爸帶大。佢阿爸家族都係文學出名。
源氏物語

**源氏物語**係日本平安時代嘅長篇小說，係紫式部寫嘅。不過呢本小說並無留低書名，所以有好多其他名，好似**源氏の物語**，**紫の物語**，**光源氏**，**源氏**，**源語**，**紫文**。

小說係1001年開始成書，係日本文學裏面好重要嘅作品，對後世文學有相當影響。書中講嘅係王族貴族嘅愛情故事。書分為三部份，源氏係書中第一二部份嘅主角。而第三部係佢嘅仔薰（實情係柏木嘅仔）做主角。

## 主角

;光源氏
:號**光之君**，係天皇桐壺帝第二個仔，亞媽桐壺更衣，後底乸藤壺中宮，亞哥朱雀帝。
:老婆係葵之上、紫之上、女三宮，妾侍明石之方；情人係六條御息所、朧月夜、末摘花、花散里、源典侍、空蟬、築紫之五節、夕顏、軒端荻等。佢有仔夕霧、冷泉帝，有女明石中宮。
白金

**鉑**（，Platinum），俗名**白金**（），係元素之一，符號 **Pt**，原子序數 78。佢係一隻重金屬，展性好，延性又好。色係灰白，屬於過渡金屬。鉑可以防鏽，亦都好貴重。通常響鎳礦同銅礦度搵到。鉑可以做珠寶，實驗室儀器，電極等等。
結他

**結他**係一種通常有音格（）嘅弦樂器，可以用嚟彈奏唔同風格嘅音樂，主要靠彈同掃弦（喺粵語好多時會跟英文叫 ｢線｣）嚟發音，按發聲原理可以分木結他同電結他兩大類。

現代結他多數都係六弦，但係都有七弦、八弦同十二弦。十二弦嘅結他其實係打孖嘅十二弦，彈落得六組；但係七弦同八弦就真係每條弦都唔同音。

同好多其他弦樂器唔同，結他嘅六條線並唔係每兩條線相差純五度，而係主要相差純四度，但係第二（第二高音）同第三條線之間係大三度，標準定弦實際上係（由低到高）E₂-A₂-D₃-G₃-B₃-E₄，但係喺五線譜寫 E₃-A₃-D₄-G₄-B₄-E₅（C₄ 為之中央 C），亦即係彈出嚟嘅聲聽落比樂譜記嘅聲低八度，算係移調樂器。

## 參考資料

## 註

## 書目
*
葵涌

**葵涌**（）響香港新界西南部，以前係涌名同村名，家下係一個大區。葵涌西面係藍巴勒海峽，對住青衣島，西北係大窩口同荃灣，東南係荔枝角同美孚新邨，東北係和宜合同城門。東面係金山，係連緜九龍同大帽山之間。過咗山係沙田。

地理上葵涌東同北係高山，西面沿岸有座山，南面係填地。

行政上葵涌歸葵青區。

## 史

明朝萬曆年間出版嘅《粵大記》已經好清楚咁標示葵涌呢個地名。

葵涌原本係荃灣東面一條涌，流入垃圾灣（又叫醉酒灣），條涌周圍有幾條村，其中葵涌村（又叫下葵涌）就響涌口，而上葵涌村就其中一支流上游。後來香港政府發展荃灣新市鎮，將垃圾灣填平。條河就變成暗渠流入藍巴勒海峽。

## 行政
荃灣新市鎮將葵涌成個區分成兩部份，上葵涌同下葵涌。**[[上葵涌]]**，又叫做**[[北葵涌]]**，係北面靠山嘅地方，例如石蔭、石籬，梨木樹，原上葵涌等地。而**[[下葵涌]]**，又叫**[[南葵涌]]**，係南面填地，同東面兩面嘅山，好似葵興、葵芳、葵盛、荔景，葵涌貨櫃碼頭等地。亦有拆分**[[中葵涌]]**出來，大概係大連排同東面山脈一帶。

葵涌原同荃灣係一體，所以葵涌各村都屬於荃灣鄉事委會員之下。到之後發展，葵涌亦都係荃灣新市鎮一部。1980年代，葵涌初期係歸荃灣區議會，到後尾荃灣，葵涌同青衣島人口太多，先同青衣夾埋做「葵涌及青衣區」，即係家下葵青區。
石圍角

**石圍角**（）係香港嘅一個山地，喺新界荃灣區嘅東北部，而家範圍大致係老圍山坡下面、石圍角邨一帶。

## 歷史
以前嘅石圍角有唔少嘅原居民村同寮屋，當中呢啲村落群形成咗鄉村石圍角村。佢同鄰近嘅老圍村都係荃灣區歷史最悠久嘅村。

19世紀尾嗰陣，當時嘅荃灣分咗做四個「約」：海壩、葵涌、青衣同**石圍角**，合稱叫做「荃灣四約」。四個約嘅首領一齊成立咗「荃灣全安局」（而家荃灣鄉事委員會嘅前身），負責維持荃灣地區嘅治安。

### 重置村

自1960年代中期開始，當時嘅香港政府已經計劃發展石圍角並且起新嘅公共屋邨。為咗咁，政府要徵用石圍角村嘅土地同埋拆附近嘅寮屋區，期間有村民因為不滿意賠償方案而寫信去理民府反對，甚至一度向荃灣裁判法院申請告房屋署。1977年，石圍角村搬到和宜合道近梨木樹邨一帶重新安置。重置後嘅村改叫做「石圍角新村」，而原址就交畀香港房屋委員會（房委會）負責起公共屋邨。石圍角新村係獲新界小型屋宇政策認可嘅鄉村之一。

### 起公共屋邨

石圍角嘅公共屋邨發展項目喺1977年11月開始動工建設，跟起嘅時間排序係當時荃灣區範圍內嘅第14個公共屋邨。喺規劃新公共屋邨期間，當局曾經諗住用城門谷嘅原名成安谷，將佢叫做「成安邨」。1977年6月，房委會最尾決定用原地名**石圍角**做邨名，定個名叫做「石圍角邨」並且一路用到而家。石圍角邨喺1980年至1982年期間分階段起好並陸續入伙，總共有8座樓。

## 住宅
石圍角嘅住宅主要喺象鼻山路以南一帶，好似公共屋邨石圍角邨、私人屋苑怡景園都喺呢度。而象鼻山路以北就係鄉村式發展用地，主要係中低密度住宅。

### 公共屋邨
* 石圍角邨

### 私人屋苑
* 怡景園

### 鄉村
* 海壩村
* 二陂圳


Shek Wai Kok Estate (revised).jpg|石圍角邨
HK TW 荃灣 Tsuen Wan 蕙荃路 Wai Tsuen Road near 綠楊新邨 Luk Yeung Sun Chuen May 2020 SS2 01.jpg|怡景園
HK HoiPaResiteVillage.JPG|海壩村


## 區內設施
### 文康設施
* 城門谷公園
* 城門谷游泳池
* 城門谷運動場
* 蕙荃體育館


Shing Mun Valley Park South Garden Pond 201806.jpg|城門谷公園
Shing Mun Valley Swimming Pool 2018.jpg|城門谷游泳池
Shing Mun Valley Sports Ground 2018.jpg|城門谷運動場
HK WaiTsuenSportsCentre.JPG|蕙荃體育館


### 社區設施
* 石圍角公共圖書館
* 石圍角社區會堂
* 荃灣救護站
* 賽馬會老圍中藥園


Shek Wai Kok Public Library.jpg|石圍角公共圖書館
Shek Wai Kok Community Hall.jpg|石圍角社區會堂
HK TsuenWanAmbulanceDepot.JPG|荃灣救護站


### 宗教設施
石圍角北部嘅宗教氣息幾濃厚，山上面出名有好多佛教寺院同道教宮觀。

* 東普陀
* 玉霞閣
* 圓玄學院
* 西方寺
* 荃灣龍母廟
* 香海慈航


Tung Po Tor Monastery (01).jpg|東普陀
Yuen Yuen Institute paifang.jpg|圓玄學院
HK WesternMonastery Entrance.JPG|西方寺
Tsuen wan lung mo temple.jpg|荃灣龍母廟
Buddhist Heung Hoi Chi Hong (Hong Kong).jpg|香海慈航


## 道路

石圍角路貫通成個石圍角，係區內嘅最主要道路，亦都係進出石圍角邨嘅唯一公眾道路。區內其他街道仲有石安街、石貴街等等。


Shek Wai Kok Road at night.jpg|石圍角路東段夜景
Middle Section of Shek Wai Kok Road.jpg|石圍角路中段近石圍角新城
Texaco Road North (Hong Kong).JPG|石圍角路西段近蕙荃路路口，上面係德士古道北行車橋


## 睇埋
* 石圍角邨
* 老圍
* 城門谷

## 參考

## 出面網頁

* 2019年區議會選舉選區分界圖 - 荃灣區
公共屋邨

**公共屋邨**，又叫**公共房屋**，係政府為低收入居民提供嘅住宅，由政府出錢起同埋擁有業權，平價出租。呢種屋邨響中國大陸叫做**廉租房**，香港叫公共屋邨（簡稱**公屋**，舊時叫**廉租屋**），澳門叫**社會房屋**，台灣叫**國民住宅**（簡稱**國宅**），新加坡叫**組屋**。好多發達國家，例如英國、澳洲、加拿大、美國、法國、德國、荷蘭，都會起公屋。
馬灣

**馬灣**（），係香港新界一個島。佢響正大嶼山同青衣島之間。馬灣一直係劃畀荃灣區管。面積有0.96平方公里。

有兩條海峽隔開馬灣。東面嗰條叫馬灣海峽，隔住青衣島。而西面嗰條，叫汲水門，隔住大嶼山。北面就新界大陸係青龍頭。

島上面有個海灘，叫馬灣東灣泳灘。海灘北面有間天后廟，係海盜張保仔起嘅，用嚟庇佑本地人。

馬灣島嘅東灣仔響一九九七年發現左東灣仔新石器時代遺址，仲入選埋當年中國十大考古發現添. 

個島本來有條細漁村，只係有艇同街渡到。直到1990年代，香港政府推出玫瑰園計劃，就去咗一條8號幹線，由市區連去新香港國際機場。呢條路就經過馬灣，跟住就有一啲發展喇。今時今日，個島一啲部份係私人屋苑珀麗灣。而珀麗灣原本係起嚟做度假用嘅，另外有個主題公園，不過家下主題公園未見，變咗做住宅。

## 出面網頁
*香港地方—香港島嶼—馬灣
*馬灣嘅位置－利用Google Maps)
荔枝角

**荔枝角**（**Lai Chi Kok**，亦寫**Laichikok**）係香港新九龍一個區，響長沙灣西面。荔枝角原本係海角，不過家下出面填晒海，已經睇唔到角。角嘅位置係響家下寶輪街同荔枝角羈留所之間，連住嘅山都係角嘅一部份。而隻角就係長沙灣呢個海灣末端。家下荔枝角同長沙灣就以青沙公路同蝴蝶谷道為界。近荔枝角道頭有條渠做分界。

荔枝角西面，原本都係個海灣，叫荔枝角灣，呢個灣響一步步填晒。香港政府未發展長沙灣已經發展荔枝角，而且響荔枝角灣兩角對出填海。荔枝角裏面有一個全港最大嘅私人屋邨，美孚新邨，全條邨都響填海地上起嘅。塊地原本係美孚油庫（之前叫標準石油）。而灣西角就係魚雷庫。

荔枝角灣最後都係填平埋。過咗個灣，就係葵涌地界。不過荔枝角灣對上座穿鼻山同磨石山，雖然葵涌界內，但係因為無乜大村落，所以亦曾經當係荔枝角，荔景邨個荔就係指荔枝角，家下連瑪嘉烈醫院地址都係寫荔枝角。
長沙灣

**長沙灣**（；），係香港新九龍嘅一個地方，西面係荔枝角，東南面係深水埗，北面全部係山。長沙灣原本一個長形嘅海灣，家下就填海填成一塊大地方。裏面無論工業，商業同住宅都有。住宅有公屋、唐樓、洋樓、私人屋苑。工業有唔同工廠大廈，亦都有船廠。商業以衫褲批發為主，寫字樓方便就唔係咁多，多數係工廠大廈轉成。長沙灣有唔同食品嘅批發市場，供應全香港。所以，長沙灣可以話係包羅萬有嘅社區。

長沙灣對出就係昂船洲，家下已經連成一體。

## 史
因為發現左李鄭屋東漢墓，所以歷史學家例如蕭國健，判斷東漢嗰陣時呢度已經有人住。

舒懋官編嘅重修新安縣志（清代嘉慶二十四年刊行），裏面就有提到長沙灣係一條村，係『官富司管屬村庄』，又另一節又有提係『官富司管屬客籍村庄』，所以可能係本地人同客家人都有嘅村，曾經係鄧氏地。長沙灣原本係一個大海灣，係漁民聚居地。原海灣西起海角荔枝角，東接另一個海角深水埗，海邊散住唔少村。家下同荔枝角分界喺蝴蝶谷道。經過好多次填海，長沙灣已經見唔到海灣，村落亦都消失。取而代之係舊樓，公共屋村，工廠大廈等。原本海岸綫約莫喺家下青山道。

## 地方
長沙灣近青山道一帶，主要係舊式嘅私人樓，同埋幾過大型公共屋邨，好似蘇屋邨、李鄭屋邨。而長沙灣道，一帶，西面係工廠區同長沙灣廣場，中間係公共屋邨元州邨，麗閣邨，而東面係已經拆咗嘅工廠大廈。再出荔枝角道，西面係新私人屋苑，中間係批發市場。

## 街道
呢區主要街道有長沙灣道、青山道、元州街、荔枝角道、東京街、興華街、福榮街、福華街、祥發街、保安道同順寧道等等。

## 交通
呢頭交通都幾方便下，有港鐵荃灣綫經過長沙灣道地底，設有長沙灣站同埋荔枝角站（「荔枝角站」唔係真正嘅荔枝角，其實仲係長沙灣工業區）。而長沙灣填海區個頭就有南昌站，嗰個站可以搭港鐵西鐵綫同埋東涌綫。

## 註
香蕉

**香蕉**（；學名：**'），簡稱**蕉**（），粵東同閩臺地區嘅客家佬同村著啲人成日叫佢做**弓蕉**（；／／；），喺古代叫**長腰黃菓'''（，注意「菓」字嘅寫法）；喺英美澳加地區叫做「」，係芭蕉科芭蕉屬嘅長年生常綠草本植物。原產東南亞嘅馬來西亞、南亞嘅印度同中國嘅華南地區。而家已經有130幾個國家種來食，係其他生果無得比嘅。呢種植物既係人類繼稻米、麥同粟米之後嘅第四大食糧；又係同荔枝、菠蘿同橙一齊，話成係嶺南四大名果；同時佢係世界上比較古老兼出名嘅一種生果。

## 形態
呢樖嘢既冇主根，又冇莖，甚至連佢嘅果入面都冇核（俗稱「植物三無」），佢生到咁大樖係因為以下幾個理由：
#佢有地下莖抽生出嘅不定根。
#有成埐壓得好實嘅大葉，好似啲瓦噉壓得好實，結果搞出個「假幹」嚟做支持同輸導嘅作用。
#佢一般係用吸芽同地下波莖嚟種。

佢嘅花係完全花，一般排喺複穗狀花序嗰度，雖然花嘅軸基嗰度結咗果，但先端嗰度重喺度猛咁開花。而佢嘅果方面，一般係6－12抽，每抽有5－20條。而一大串夾埋，一共有230－240條香蕉。重量一般去到40－50kg（一包水泥）咁重。

雖然呢種植物有「植物三無」嘅嘢，但佢夠大，所以人人都叫佢做樹。

## 用途
香蕉除咗俾人種來當生果食之外，亦可以用嚟做藥、蔬菜同紡織品。

### 藥用價值

香蕉嘅藥用價值方面，民間有時用嚟燉冰糖嚟醫久咳；或者整成酒嚟做食療。有近代醫學話用香蕉可以醫高血壓、便秘、疴尿唔順同熱氣、胃潰瘍呢啲病。而佢嘅葉可以醫乙腦，白帶，胎氣、癤癰腫毒、丹毒同中耳炎呢啲病。

### 成份
從香蕉嘅成分嚟睇，佢簡直係生果王國一流。而家已經有130幾個國家種來食，係其他生果無得比嘅。因為佢有超過90%嘅干物質含量響度，而蛋白質霸咗4.4%，而維他命A係蘋果嘅4倍。維生素B2係蘋果、柑橘嘅2倍。煙酸係蘋果、柑橘嘅7倍。

## 品種

香蕉有好多個品種，而且有好多變異種出嚟。喺全世界範圍入面，有50幾個品種嘅蕉，同時重有300幾個栽培嘅品種。按佢嘅用途嚟講，佢分成三大類：

### 觀景類
*仙人蕉
*美人蕉
*紅皮蕉
*紅花蕉
*南投芭蕉
*琉球芭蕉

### 蔬果類
*大米七香蕉
*香芽蕉
*北蕉
*粉蕉
*樹蕉
*蜜蕉
*寶島蕉
*蘋果蕉
*甘蕉

### 纖維類
*臺蕉一號
*臺蕉二號
*臺蕉三號
*玫瑰蕉
*旦蕉
*麻蕉
*呂宋蕉

## 文化
### 廣東兒歌
喺廣東粵語區，未到21世紀之前，嗰時啲細路興唱首叫「香蕉船」嘅歌。雖然香蕉船喺而家嚟講已經得好少細路知，但係而家已經發展到做雪糕名、機動遊戲同埋電視節目。

### Unicode擴充文字
喺Unicode嘅字表當中嘅擴展A區入邊，已經收錄咗一個同香蕉有關嘅繪字。喺1F34C位就可以搵到呢個字。

## 相
### 植株

### 用途

## 睇埋
*蕉皮

## 註

## 有關嘅書
* 中国少年儿童百科全书 第409－410页 浙江教育出版社　　ISBN 7-5338-1946-2/G·1942

## 出面網頁

### 植株介紹
* 香蕉 中国植物志
* 香蕉――智慧之果 国家体育总局
* 香蕉 Y2K健康食物
* HKtree-甘蕉
* 香蕉 Xiangjiao 藥用植物圖像資料庫 (香港浸會大學中醫藥學院) 

### 藥用
* 香蕉 中医药网
* 香蕉 39健康网
* 香蕉 三九养生堂

### 品種
* 香蕉品種 2015臺灣學校網界博覽會
* 香蕉品種 台南府城

類:芭蕉屬

類:藥用植物
類:紡織纖維植物
類:三無植物
橙樹

**橙樹**（；學名：**）係芸香科柑桔屬嘅常綠喬木。佢唔係好大，大咗都係十米高。佢原本係東南亞嘅植物。佢嘅果叫橙，係一種生果。

類:四季常綠植物
類:喬木
類:生果
易經

**易經**，或者單叫**易**，一般指現今只流傳嘅**周易**，係最古老嘅中文書。易係讀貿易個易(jik6)，係指變化。佢係古代中國嘅宇宙觀兼哲學，係中國文化嘅中心。呢套哲學嘅中心係陰同陽，兩股相反嘅性質之間嘅動態平衡 ，當事件嘅演變係一種過程，同變化本身係永恆不變。易經行文似係占卜著作。

多數人相信易經係中國周代成書，所以叫周易。而司馬遷響史記度寫周文王所編，不過後世考證唔係同意呢個講法。易經到東周戰國時代，已經唔係一睇就明，所以另外有人寫本易傳來解譯易經。家下易經通常都係兩本內容夾埋一齊。

易呢本書對中國生活有好大影響，政治，經濟，軍事，醫學等等唔同範疇都受佢影響。儒家道家家都推崇易經。因為易有兼有占卜同哲學兩種特質，古人都響呢兩方面着手研究，一派着重占卜，叫象數派，而另一派着重哲學，叫義理派。易經後來衍生好多研究，出名嘅河圖洛書、太極圖都係其中之一。

由另一方面睇，易經有好多人生智慧，經常被引用。「天行健，君子以自強不息；地勢坤，君子以厚德載物。」(孔子《繫辭》乾；坤)就係清華大學嘅校訓。

金庸降龍十八掌嘅名堂，嚟自《周易》爻辭。其中「亢龍有悔」嚟自乾·上九。

## 參考
維基文庫
股票

係一間公司集資嘅方法，靠發售股份來得到資金。股票其實係一種擁有股份嘅憑證，係證券嘅一種。

## 基礎

喺一個有咁上下健康嘅經濟體當中，啲人應該會做生產；不過要搞生意做生產，好多時都要使好多錢－生產者要買物資用嚟做生產，又要請人幫手做嘢... 呀噉；有志創業嘅人可以同自己嘅公司做招股上市，即係向股市嘅投資者公開噉賣自己間公司嘅股票；揸住啲股票嘅人算係間公司嘅擁有者，間公司賺到錢佢哋可以有份分，所以成件事對買賣雙方嚟講都可以好著數－
*對於賣股票嗰方，賣到自己啲股票，佢就可以籌集到做生意要用嘅資金；
*對於買股票嗰方，（假設佢眼光夠好）買到「第時會勁升」嘅公司嘅股票，佢將來就有可能會賺到好多錢；
而响廿一世紀初嘅世界，股市仲會涉及埋好多買家同賣家以外嘅人，包括咗－
*理財計劃師等嘅專業人士；
*政府人員又會介入股市嘅事務。

## 風險
買股票有一定嘅風險：想像小明使咗筆錢，買 A 公司呢間新創企業嘅股票，打後 A 公司盤生意唔掂，搞到破產收場，小明手上揸住嘅股票就會變到冇晒價值—佢盤投資咩都冇得淨；相比之下，（例如）黃金可以攞嚟整好多嘢—包括係金幣、首飾同電子元件等嘅物品係人類社會一路都需要嘅；而噉亦表示，人類社會對黃金永遠梗會有股需求，永遠有需求就表示個價低極有限；另一方面，黃金嘅供應比較穩定，唔似得（例如）銀紙噉政府話印就印。需求同供應都相對穩定，就表示市場價值都會有返咁上下穩定—因此，揸黃金難有大損失，呢種噉嘅穩定性股票難以得到，除非揸嘅係大型企業嘅股票。

## 歷史

第一間發股份嘅公司係荷屬東印度公司，響1602年。

响 2020 年尾，全球公開噉畀人買賣嘅證券嘅市值據估計成大約 93.7 T 美金，當中 1 T = 1012－咁多。

## 都睇吓
* 證券行
* 股市
* 泡沫

## 註釋

## 引咗
調景嶺站

（「嶺」又可以讀 leng5；）係港鐵同嘅一個地底車站，係觀塘綫嘅上行尾站，位於新界西貢區調景嶺翠嶺路旁邊，於2002年8月18號啟用，係觀塘綫唯一一個位於新界區嘅車站。

調景嶺站係座落喺維景灣畔同彩明苑側邊。佢嘅主入口響翠嶺路。呢個站出面有個交通交匯處，可以接駁其它公共交通工具到另外一啲地方。

## 車站結構
### 車站樓層
調景嶺站有3層，1層大堂同2層月台。大堂位於地面，車站外設有公共運輸交匯處，而月台位於地底，一共有4個月台，起好嗰時已經有月台幕門。

L1層係觀塘綫東面起點站，將軍澳綫乘客可以轉往黃埔嘅觀塘綫列車；L2層則係觀塘綫東面終點站，觀塘綫乘客可以轉往寶琳或康城嘅將軍澳綫列車。

另外，本站設有渡綫，可以畀列車調度又或者畀列車來回觀塘綫同將軍澳綫之間，當有車務調動嗰時，列車可以喺本站進行同方向調度。

### 車站大堂
#### 車站商店及自助服務

### 出入口

#### 地面
*A1 - 公共運輸交匯處
**公共運輸交匯處、景嶺路、彩明苑、彩明商場、路向四肢傷殘人士協會、真道書院、嶺光街、香港家庭褔利會、健彩社區會堂、寶覺中學
**可以行去將軍澳華人永遠墳場
***設有失明人士引導徑往返地面
*A2 - 翠嶺路
**翠嶺路、維景灣幼兒學校、女青年會、明愛白英奇專業學校、聖方濟各大學、香港知專設計學院、香港專業教育學院（李惠利）、善明邨、維景灣畔、入境事務處總部
***設有失明人士引導徑往返地面
*B - 都會駅
**都會駅、香海正覺蓮社佛教正覺中學、優才（楊殷有娣）書院、將軍澳香島中學、健明邨、勤學里、匯知中學、天主教聖安德肋小學
***設有失明人士引導徑往返地面

### 鄰接車站

## 接駁交通

* 九巴：
**90 - 彩明 ↔ 碩門邨
**91R - 清水灣 → 將軍澳（彩明）
**93M - 彩明 ↺ 藍田站
**290A - 彩明 ↔ 荃灣西站（停秀茂坪、順利）
**290X - 日出康城 ↔ 荃灣西站
**N290 - 荃灣西站 ↔ 日出康城

*城巴：
**792M - 將軍澳站 ↔ 西貢
**793 - 將軍澳工業邨 ↔ 蘇屋邨
**795X - 清水灣半島 ↔ 蘇屋（經油麻地、美孚）
**796P - 日出康城 ↔ 尖沙咀東
**796S - 將軍澳站 ↺ 牛頭角站
**796X - 將軍澳工業邨 ↔ 尖沙咀東
**798 - 調景嶺站 ↔ 火炭（駿洋邨）
**798B - 日出康城 ↔ 沙田
**A28 - 日出康城 ↔ 機場
**E22A - 將軍澳（康盛花園）↔ 航天城
**E22C - 調景嶺站 ↔ 飛機維修區
**E22S - 將軍澳（寶琳）↔ 東涌（滿東邨）
**N29 - 東涌站 ↔ 將軍澳（康盛花園）
**N796 - 日出康城 ↺ 尖沙咀
*過海隧道巴士：
**694 - 調景嶺站 ↔ 小西灣
**694S - 調景嶺站 ↔ 小西灣邨
**N691 - 調景嶺站 ↔ 中環（港澳碼頭）
*新界專線小巴：
**108A - 調景嶺站 ↔ 坑口（北）
**110 - 調景嶺站 ↺ 九龍醫院
*市區的士站：
*位於景嶺路

## 現況

調景嶺站啟用初期，由於四周只有彩明苑同維景灣畔兩個屋苑，因此車站出入閘人流一直比較少。但由於呢個站係觀塘綫同將軍澳綫嘅轉車站，因此，大部份利用呢個站嘅人流都係轉車嘅乘客，當時成為前香港地鐵系統中出入閘人流較少車站之一。直至鄰近屋苑（如都會駅）同埋學校落成後，車站人流開始上升，並帶動車站商店嘅生意。

另外，由於本站設有調景嶺渡綫，當本站有列車故障或者有將軍澳綫嘅列車臨時需要用本站做總站時，車站月台會出現大量人流。另外，每日亦有港鐵列車用位於本站嘅渡綫進行同方向嘅車務調動，康城站穿梭列車亦會用渡綫調頭。

## 車站歷史
### 車站出口
喺調景嶺站車站大堂嘅客務中心對出一早已經預留B出口，可以連接都會駅、城中駅同埋調景嶺站公共運輸交匯處，由於調景嶺站啟用時上蓋物業項目尚未落成，所以出口延至2006年11月27號先至啟用。

### 將軍澳綫新行車模式
為配合康城站喺2009年7月26號啟用，將軍澳綫喺7月19號開始實施新行車模式。繁忙時間（平日上下晝、星期六上晝）列車以四班做一組，每隔2分30秒一班，頭三班列車將來往寶琳站，第四班就來往康城站。四班列車聯合服務將軍澳站至北角站一段路線，實際上係加密咗班次，但係去寶琳站同坑口站嘅列車就減少，等車時間亦會長咗。

而星期一至六非繁忙時段、星期日同埋公眾假期，前往康城站嘅列車，都唔會由北角站開出，改為每12分鐘由呢個開出，叫做「康城站穿梭列車」。由北角站出發去康城站嘅乘客要先搭去呢個站或者將軍澳站，再轉穿梭列車。而嗰段時間由北角站開往寶琳站嘅班次就維持不變。為咗畀乘客熟習有關安排，港鐵已經喺2009年7月19號開始派出「康城站穿梭列車」，但呢啲列車喺康城站正式啟用前曾經唔喺將軍澳站同康城站之間載客。

## 上一站‧下一站

### 列車班次

## 註

## 出面網頁
* 港鐵公司－調景嶺站街道圖
* 港鐵公司－調景嶺站位置圖
* 港鐵公司－調景嶺站列車服務時間
聖言中學

**聖言中學**（Sing Yin Secondary School，簡稱**聖言**或**SYSS**）是香港一間天主教英文男子中學，位於九龍新清水灣道38號，屬於觀塘區Band 1名校。

## 歷史
聖言中學係由甘百德神父籌辦同監建嘅，甘神父其後更出任該校校長同校監二十幾年。

「聖言」呢個名係源自若望福音第一章「在起初已有聖言」。

「聖言」係指天主聖子降生成人，即係耶穌基督。作為基督徒嚟講，佢就係道路、真理、生命。作為一間天主教學校，聖言中學特別注重道德教育同社區服務。該校嘅辦學目標係「扶助學生確立一套圓滿嘅價值觀，以活得富有意義，並且成為社會嘅真正棟樑。」

### 大事
1966年，聖言會準備成立聖言中學，派甘百德神父到任。

1970年，學校正式成立，重收咗 370 個中一同中二學生。同年，藍田聖保祿中學建校，校舍借畀佢開辦中一。

1971年，聖言中學校舍落成啟用，校舍又借畀觀塘瑪利諾書院上堂。

1974年，聖言中學第一屆 135 個中五生畢業。

1975年，成立學生會。

1976年，開始喺中六招收女仔。

1977年，第一屆24個中七理科同學畢業。

1978年，第一屆中七文科同學畢業。1980年，成立舊生會，首任會長係鄭炎潘。

1990年，衛奕信夫人到訪聖言中學。

1993年，甘百德神父榮休。羅禮善神父接任校監，黃慧賢接手做校長。

1993年，因為新中六收生辦法，唔收得女仔讀中六。

1995年，胡振中樞機到聖言中學主持感恩祭。

1997年，教育署批准學校繼續用英語授課。

1998年，中四開多一班理科（三理二文），重推行文中有理，理中有文嘅課程改革。

1999年，成立家長教師會，第一屆主席係陳策樑。

2001年，黃慧賢離任校長，移民澳洲，由原本嘅副校長郭弼接任。

2002年，羅禮善神父離任校監，由林永基神父接任。

2003年，聖言會創立人楊生神父同聖言會第一位傳教士福若瑟神父封聖大典。同年，陳日君主教、湯漢輔理主教同副主教蒞臨主持封聖典禮。

2003年，中六開多一班理科（二理一文），下年中七都係二理一文。

2004年，學會同學生組織多到五十五個。

2005年，三十五周年校慶。

2006年，學校外評。

2009年，聖言申請遷校成功，並喺2011年9月由藍田安田街11號舊校舍搬入佐敦谷新校舍。

2010年，四十周年校慶。

2013年11月，聖言中學畀美國綠色建築物委員會評為兩間「2013年全球最綠學校」之一。

2015年，四十五周年校慶。

2020年，金禧校慶。

## 環境同設施
聖言中學嘅舊校舍係一座5層高（唔計地下同天台，計埋就有7層）嘅U字形校舍，向平田邨方向有一個3層高嘅附翼（禮堂）。體育設施有2個籃球場（其中一個同時為手球場同小型足球場），2個羽毛球場，1所健身室同一面三層高嘅攀石牆。

### 課室唔夠
由於聖言中學嘅校舍係按照1960年代嘅標準建造，但中六同中七分別喺2003年同2004年每級開多一班，而且有啲課室被改作其他用途，例如電腦室（201室）、音樂室（301室）同多媒體學習室（MMLC），所以全校只得25間課室，但有31班。因此中六同中七需要轉為流動班，當其他班別到特別室上堂，就會到空出嘅課室上堂。

### 課室及設施分配

### 相

File:SYSS_construction_2006.jpg|做緊外牆翻新工程嘅聖言中學藍田舊校舍（2006年8月15號）
File:SYSS After Renovation 2006.JPG|做完外牆翻新嘅聖言中學藍田舊校舍（2006年8月31號）


## 舊生
*鄧紹斌
*鄭健和──漫畫家
*徐樂文──第一屆泛珠三角洲物理奧林匹克競賽一等獎、國際物理奧林匹克競賽金獎 
*張仕──國際物理奧林匹克競賽銅獎
*張嘉禧──第一屆泛珠三角洲物理奧林匹克競賽一等獎、國際物理奧林匹克競賽銀獎 
*李德文──國際物理奧林匹克競賽銅獎 
*周永強──別名：周強，電影監製，監製作品《三峽好人》獲2006年威尼斯電影節金獅獎
*徐繼宗──香港流行歌曲作曲人 
*葉建源──香港立法會教育界功能界別議員，香港教育專業人員協會副會長
*練錦鴻──香港司法機構主任裁判官
*李騰駿──香港青年交流促進聯會執行主席
*李啟豪──第三屆香港傑出學生(1987-1988),「青苗學界進步獎」導向委員會主席
*周海峰──香港大學物理系教授

## 出面網頁

*聖言中學校網 
*天主教聖言會
*聖言天氣站
*聖言WeTube
*聖言VBlog
*聖言先鋒論壇
意大利足球代表隊

**意大利足球代表隊**，係屬於意大利嘅足球代表隊，由意大利足球協會管理，現任主教練係贊拿路加度素。

意大利好早就贏過世界盃冠軍，當時係1934年，之後嗰屆重成功衛冕。計埋2006年FIFA世界盃足球賽，意大利隊總共赢咗四屆FIFA世界盃。

由於意大利傳統上嘅波衫係藍衫白褲藍襪，因此佢有個花名叫做 Azzurri（藍色，意大利話），中文就解做「藍衫軍團」、「藍戰士」，而呢種藍色令人諗起1861年到1946年嘅意大利王國，亦係而家民主意大利嘅基礎。

## 世界盃成績
* 1930年 *冇參賽*
* 1934年 **冠軍**
* 1938年 **冠軍**
* 1950年 *第一圈*
* 1954年 *第一圈*
* 1958年 *外圍賽*
* 1962年 *第一圈*
* 1966年 *第一圈*
* 1970年 亞軍
* 1974年 *第一圈*
* 1978年 殿軍
* 1982年 **冠軍**
* 1986年 *第二圈*
* 1990年 季軍
* 1994年 亞軍
* 1998年 *八強*
* 2002年 *十六強*
* 2006年 **冠軍**
* 2010年 *第一圈*
* 2014年 *第一圈*
* 2018年 *外圍賽*
* 2022年 *外圍賽*

## 歷嚟榮譽
* FIFA世界盃冠軍4次（1934、1938、1982、2006）
* 歐洲國家盃冠軍2次（1968、2020-21）

## 連出去
* http://www.figc.it/
*
王國之心II

《**王國之心 II**》（Kingdom Hearts II，簡稱KH2，KHII）係史克威爾艾尼克斯喺2005年12月22號發售嘅PS2遊戲。王國之心系列嘅第3作。

## 分級

## 概要
本作同王國之心系列其他作品一樣，結合咗迪士尼同埋最終幻想系列嘅人物。主題歌再次採用宇多田光嘅歌曲『Passion』(英語版『Sanctuary』)。

而限製版『Kingdom Hearts Trinity Master Pieces』亦同時發售，收錄咗王國之心系列嘅3款作品。

發售後3日突破100萬張嘅出貨記錄。同時，北美亦喺發售後1週達到100萬張嘅銷售額。

遊戲發售前獲得「9th CESA Game Awards Future」優秀獎。亦喺「Fami通 Awards 2005」獲得大獎，負責導演嘅野村亦都獲得最優秀創作者獎。

## 主要製作人員
* 導演：野村哲也
* 概念設計：野村哲也
* 劇本原案：野村哲也
* 劇本：野島一成
* 人物設計：野村哲也
* 音樂：下村陽子
* 製片人：橋本真司
* 主題曲：『Passion』（作詞•作曲•歌：宇多田光）

## 故事
住喺**黃昏之鎮**（Twilight Town）嘅少年**洛克薩斯**（Roxas），同朋友**海涅**（Hayner），**平茨**（Pence），**奧萊特**（Olette）好快樂咁一齊度過剩番唔多嘅暑假。但係，最近佢成日夢見一個從未見過嘅少年，而喺街又睇到一啲其他人睇唔到嘅怪異現象。經過幾番追查，洛克薩斯恢復記憶，發現自己其實喺電腦嘅虛擬世界中，目嘅係要令沉睡中嘅**索拉**（Sora）甦醒，最後佢遇見到索拉，而佢嘅暑假亦宣告結束……

索拉、唐老鴨同埋高飛從沉眠中醒後發現自己喺黃昏之鎮，喺探索街道之際遇見國王陛下。國王陛下叫佢哋先搭火車離開，於是佢哋只好依照國王陛下嘅命令搭火車，好唔容易去到不思議之塔。喺嗰到索拉同國王陛下嘅老師**伊安•西特**（Yen Sid）見面，伊安•西特話畀佢哋知世界起咗轉變，有一班自稱**XIII機關**嘅人帶領被稱為**Nobody**嘅怪物喺度暗中活動。為咗拯救各個世界，伊安•西特畀索拉新嘅力量，重命令藍天、翡翠同埋花拉三位仙子同索拉換新嘅裝備，再次喺各個世界冒險。

## 人物譯名
大部分迪士尼人物都係跟番香港官方譯名。

## 登場世界
*黃昏之鎮（Twilight Town）
*虛空城/光輝庭院（Hollow Bastion/The Radiant Garden）
*龍之大地（The Land of Dragons）（作品：花木蘭）
*野獸城堡（Beast's Castle）（作品：美女與野獸）
*奧林帕斯競技場（Olympus Coliseum）（作品：大力士）
*阿格拉巴（Agrabah）（作品：阿拉丁）
*皇家港口（Port Royal）（作品：魔盜王決戰鬼盜船）
*百畝森林（Hundred Acre Wood）（作品：小熊維尼歷險記）
*榮耀大地（Pride Lands）（作品：獅子王）
*亞特蘭提卡（Atlantica）（作品：小魚仙）
*迪士尼城堡（Disney Castle）
*靜流河（Timeless River）（作品：蒸汽船威利）
*萬聖節鬼鎮（Halloween Town）（作品：怪誕城之夜）
*瘋狂空間（Space Paranoids）（作品：電子世界爭霸戰）
*不存在的世界（The World That Never Was）

## 相關網頁
*王國之心2日版官方網頁
*王國之心2美版官方網頁
*天幻網王國之心2專題網頁

類:動作遊戲

類:RPG遊戲
1982年

**
**

## 大件事
### 4月
*4月2號：阿根廷入侵福克蘭群島（馬維娜斯群島），福克蘭戰役爆發。
*4月25號：以色列軍隊完成撤出西奈半島。
*4月26號：香港地下鐵路旺角及油麻地站，及兩站啟用。

### 5月
*5月6號：九廣鐵路英段首階段電氣化工程完成，九龍至沙田近郊線電氣化列車正式啟用。
*5月8號：第25任香港總督麥理浩勛爵卸任。
*5月10號：香港地鐵荃灣綫荃灣至茘景及太子（而家叫港鐵）通車。
*5月17號：香港地鐵荃灣綫增設四站（而家叫港鐵）通車。

### 6月
*6月14號：英國同阿根廷簽停戰協議，福克蘭戰役完。
*6月29號：香港嘅機場隧道（而家叫啟德隧道）啟用。

### 9月
*9月27號：英國首相戴卓爾夫人喺北京同趙紫陽展開對話，趙紫陽話中國政府要收返香港，但唔會影響香港繁榮穩定。香港恒生指數隨即跌25點。

### 11月
*11月1號：羅湖站重建完工。
*11月8號：中國大陸頒佈第一批國家級風景名勝區，有44個入選。

## 響呢年出世嘅人
* 1月6號：阿連拿斯，美國籃球員
* 1月18號：李嘉 (演員)，香港無綫電視藝員
* 2月1號：川村李沙，中國同日本籃球員
* 2月15號：邢傲偉，中國體操運動員
* 2月24號：陳法拉，香港藝人
* 2月26號：李娜 (網球手)，中國網球員
* 3月7號：陳景輝，香港政冶人
* 3月17號：栗娜，中國主播
* 3月17號：姚笛，中國演員
* 3月17號：八田康介，日本足球員
* 3月26號：米基阿迪達，西班牙足球員同足球領隊
* 4月2號：費拿，西班牙網球員
* 4月5號：沈卓盈，香港無綫電視前藝員
* 4月22號：卡卡，巴西足球員
* 5月17號：柏加，法國籃球員
* 5月20號：皮特·車夏，捷克足球員
* 5月25號：金泰敏，南韓足球員
* 5月27號：何岩柯，中國主播
* 5月27號：北村知隆，日本足球員
* 6月1號：育士甸·希蓮，比利時網球員
* 6月9號：大久保嘉人，日本足球員
* 6月28號：馬麗，中國演員
* 7月5號：阿爾拔圖基拿甸奴，意大利足球員
* 7月20號：陳耀麟，香港足球員
* 8月18號：李帥 (足球員)，中國足球員
* 8月24號：周一圍，中國演員
* 8月30號：朱偉倫，中國羽毛球員、教練
* 8月31號：連拿，西班牙足球員
* 9月10號：拿杜，巴西足球員
* 9月13號：Nenê，巴西籃球員
* 10月5號：張怡寧，中國乒乓波運動員
* 10月7號：迪科爾，英倫足球員
* 10月13號：伊恩科比，澳洲泳手
* 10月16號：亞古沙，喀麥隆足球員
* 10月21號：李宗偉，馬來西亞羽毛球員
* 10月23號：張雪芹，香港演員
* 11月2號：甄采浠，香港模特兒，組合Freeze成員，原名甄穎珊
* 11月5號：近藤大生，日本網球員
* 11月16號：李志豪，香港足球員
* 11月16號：湯非，中國歌手
* 11月18號：渡邊明乃，日本配音員
* 11月25號：基奧雲尼，巴西足球員
* 12月3號：艾辛，加納足球員
* 小連殺，中國配音員，原名徐靜
* 王茫茫，中國主播

## 響呢年死嘅人
* 1月18號：黃現璠，中國民族學家
* 2月1號：米米索德烈，巴西男童軍同足球員
* 2月25號：趙元任，中國語言學家
* 4月15號：董浩雲，香港生意人
* 6月8號：艾臣基羅斯，巴西實業家
* 9月14號：嘉麗絲姬莉，美國電影演員，奧斯卡金像獎最佳女主角
* 10月4號：Glenn Gould，加拿大鋼琴演奏家
* 11月3號：莫桂蘭，黃飛鴻老婆
* 11月24號：老奧巴馬，肯雅經濟學家
* 12月21號：尹致旺，朝鮮日治時期至大韓民國嘅醫師
* 蓬金鐵，泰王國第一個世界拳王

## 節慶、風俗習慣

## 文學
* 《尋羊的冒險》（羊をめぐる冒険）：日本小說家村上春樹嘅長篇小說。
江湖

**江湖**係一種中國民間社會，多數講係遠離官方嘅民間組織同勢力，有自己一套規矩，有時甚至漠視法律。江湖有說起源自周圍去賣藝、賣武技人，成日經水路來往各個江湖。因為到處維生，唔容易俾官府管，後尾產生武俠、武林、黑社會嘅意思。古代中國雖然係中央集權制，但係地方治安好多時都係靠民間組織自保，所以有江湖發展嘅空間。

## 廣義嘅解釋
江湖有好多意思。因為有武俠小說嘅流行，唔少人會覺得，以前嘅江湖一定係關於武林，有好多武林高手不斷以命相搏想成為天下第一，而今日嘅江湖就一定係同黑幫有關，幫會之間互相鬥爭廝殺要成為最高霸主，總之就係充滿血腥嘅地方；但原來江湖唔一定係以上呢兩種，唔一定有血腥，可以咁講：喺同一個領域裏面活動嘅人，不論國界，不分膚色，總之佢哋之間係存在競爭，唔理係生存抑或名利之爭，良性定係惡性之爭，都可以稱嗰個領域為一個**江湖**。

## 概念
江湖照字面睇係「江川」同「湖泊」嘅合稱，裏面匯合咗來自唔同地方嘅水，當水入咗江、湖之後，不論流向、遭遇都冇人會知道；有可能被人挑咗去種田，有可能俾動物飲，俾植物吸收咗，又可能會被蒸發變成水蒸氣消失喺江、湖中……。

將呢個概念引申出嚟，將江湖比喻為一個群體小社會，而擁有相同或類似目標嘅人就好似江湖中嘅好多好多滴水，不斷喺個小社會裏面打滾，為喺呢個空間生存而迎接一切嘅挑戰，冇人會知道當自己入咗江湖之後會遇到咩遭遇，亦唔知有咩後果，會闖出名堂？定係寂寂無聞而無聲引退……？

所以一路以嚟都有好多唔同嘅句子詞語同**江湖**有關，好似：
*「**名震江湖**」：即係喺一個領域裏面打出名堂，個大名全天下人都聽過；
*「**江湖路險**」：即係話個領域危機四伏，要力爭上游係會遇到好多危險；
*「**血染江湖**」：即係喺個領域裏面中咗招；
*「**江湖不歸路**」、「**人在江湖，身不由己**」：有好多領域唔係話可以話唔玩就唔玩，入咗去就冇得返轉頭；又或者有時有啲嘢係好想做，或者好想退出，但係身邊嘅嘢令到自己唔可以話想點就點，冇選擇餘地。

……等等。

## 相關嘅書刊同媒體產品
喺香港有一套名為**[[江湖 (電影)|江湖]]**嘅電影，係講關於香港黑社會嘅故事；由香港藝人劉德華同埋張學友主演。

至於香港武俠小說家**[[金庸]]**（原名**查良鏞**，人稱**查大俠**），其中亦有一部作品叫做【**[[笑傲江湖]]**】。要解釋呢個書名嘅意思，其實即係「輕鬆寫意咁喺武俠嘅領域裏面生存」；當然如果話真係想「笑傲江湖」，咁必須要有一身嘅真本事先得啦。
## 相關詞語
港澳傳媒興用**江湖猛人**、**江湖人士**同**猛人**嚟委婉噉代表「黑社會中人」。
4

**4**（）係3同5之間嘅自然數。

## 漢字
此數字嘅流行寫法係**四**，古時亦寫成**亖** ；若果要避免以後俾人簒改或者睇唔清，會用大寫**肆**。

## 數學性質
* 2^2=2*2=2+2=4
* 係第二個正雙數。

## 註
5

**5**（）係4同6之間嘅自然數。

## 數學性質
* **5**係第三個單數同質數。
* 五邊形嘅對角線數，等於佢嘅邊數。並且將正五邊形嘅對角線畫曬出嚟，會得到五芒星。

## 漢字
此數目通常寫成**五** ；若果要避免以後俾人簒改或者睇唔清，會用大寫**伍**。

## 註

類:質數
6

**6**（）係5同7之間嘅自然數。

## 漢字
此數目通常寫成**六**；若果要避免以後俾人簒改或者睇唔清，會用大寫**陸**。

## 註
7

**7**（阿拉伯數目字寫法）係6同8之間嘅自然數。

## 中文
其小寫係**七**，若果要避免以後俾人簒改或者睇唔清，會用大寫**柒**；讀音皆為「caat1（粵拼）」。

## 體育
喺棒球道，7係左外野手嘅代號。

類:質數
吊頸 (遊戲)

**吊頸**係一種專畀兩個人玩嘅遊戲。一位玩家諗個字，而另一位嘗試估嗰位玩家所估嘅字母。

要估嘅字係用一列嘅橫綫表示，有幾多個字母就有幾多條橫綫。如果玩估嘅玩家係同個字嘅字母一樣嘅話，另一位就要寫嗰個字母到嗰個字全部嘅相應位置。如果建議嘅字唔係嗰個字嘅一部份，咁另一位玩家就會畫個吊頸公仔嘅其中一畫。遊戲會響以下嘅情況之下結束：
 
* 估嗰位玩家估完咗個字，或者估啱咗成個字
* 另外一位玩家畫好晒成幅圖：

其實呢幅圖係設計到好似一個吊頸人咁。呢幅圖嘅品味引起咗一啲辯論，但到而家仍然都仲用緊。

呢幅圖嘅自然本質有啲唔同；有啲玩家係畫個吊頸架先，然後先至畫個人嘅身體部份（基本上係先畫個頭，再畫個軀幹，然後係左手同右手，再跟住左腳同右腳）。

有啲玩家會唔畫任何嘅嘢開始，同埋將個軀幹分開畫，咁就可以畀個估字嘅玩家多啲機會。

## 歷史
「吊頸嘅由來已經無從考察，但係大約知道開始於域多利時代流行起來。」由東尼·歐加迪，《牛津字母遊戲指南》（牛津大學出版社）嘅作者提及到。

呢個遊戲響1894年，愛麗絲·比加·歌美嘅《雀獸魚》之中嘅《傳統遊戲》裏面提及到，規則好簡單；玩家需要寫上一種動物嘅頭尾兩個字母，而另外一位就估呢個字嘅中間部份。

呢個遊戲嘅另一個來源係叫做「絞刑」或「吊頸遊戲」。

## 策略
響英文度，有12個字母係出現得最多次嘅，由多至少排列：
e-t-a-o-i-n-s-h-r-d-l-u。呢個同埋其它嘅字母頻率表係用於估字嗰位玩家當被迫估字時，去增加估到正確字母嘅機率。

響另一方面，同一個表係可以用響吊頸遊戲度(唔係估字嘅玩家)，以一個難啲嘅字，增加挑戰性（好似rhythm(節奏)咁）。

## 遊戲例子

以下嘅一個遊戲示範去展示一位玩家試吓利用字母頻率嘅策略去估一個字。

## 出面網頁
* 由維基百科文章度揀嘅吊頸遊戲
* 響SuperHangman.com嘅免費吊頸遊戲
* 響UWM.edu嘅吊頸遊戲
* 同印度有關嘅吊頸遊戲
* 響Hangman.us嘅免費PHP吊頸遊戲
* 響KidsBuilder.com嘅吊頸遊戲

分類:遊戲
分類:估嘢遊戲
分類:紙筆遊戲
分類:文字遊戲
9

**9**（）係8同10之間嘅自然數，係單數，係3嘅平方、81嘅平方根。

## 漢字
此數目通常寫成**九**；防竄改寫法為**玖**。

## 註
10

**10**（粵拼：sap⁶）係9同11之間嘅自然數。用指數記數法記係1×10¹。

10亦有代表完美嘅意思，例如十全十美。

## 數學
* 10的羅馬數字寫做**X**。
* 一般使用十進位制。
* 質因數分解：10 = 2 × 5。

## 漢字
此數目通常寫成**十**；若果要避免以後俾人簒改或者睇唔清，會用大寫**拾**；記數時又會寫**一十**，對應之大寫為**壹拾**。

## 讀法

無論「十」係單獨一個，定係同任何字配搭，都可以讀「sap⁶（粵拼）」。若果「十」前面係「四」、「五」、「六」、「七」、「八」、「九」或「幾」，而後面又有字，「十」可以變讀成「aa⁶」，兼且同先前嗰個連住噉發音；有時會寫成近音異義嘅「廿」。「一十」並無變讀版本，「二十」及「三十」有特別嘅讀法及縮略寫法，介紹於各自之文章，「四十」有單字簡寫，資料載於該文章。

## 生物
* 原始嘅哺乳類動物嘅一對肢體有十趾。

## 註
12

**12**係11同埋13之間嘅自然數，屬雙數，係144嘅平方根。唐字寫成十二。

## 唐字
唐字可以寫成**十二**；防簒改及睇錯寫法係**拾貳**。記數又寫**一十二**。

## 睇埋
* 123
* 1234
* 12345
* 123456
14

**14**係13同15之間嘅自然數。唐字寫成十四。

## 唐字
唐字可以寫成**十四**；防簒改及睇錯寫法係**拾肆**。記數又寫**一十四**。

## 文化
十四粵語發音似「實死」，即係「一定要死」，係不祥數字。

## 註
15

**15**係14同16之間嘅自然數。唐字寫成十五。

## 唐字
唐字可以寫成**十五**；防簒改及睇錯寫法係**拾伍**。記數又寫**一十五**。

## 註
13

**13**係12同14之間嘅自然數。唐字寫成十三。

## 唐字
唐字可以寫成**十三**；防簒改及睇錯寫法係**拾叁**。記數又寫**一十三**。

## 數學性質
13係：

* 第6個質數。
* 最細嘅反質數。
* 3個已知嘅威爾遜質數中其中一個。
* 費氏數。
* 開心數。
* 第3個中心正方形數。
* 幸運數。
* 最細嘅數使得佢嘅四次方可以寫做兩個連續平方數加埋：13^4=119^2+120^2

## 語言學
喺所有日耳曼語族嘅語言入面，13係第一個複合詞數字，11同12有佢哋自己嘅單語素字。

## 13嘅文化意義
### 歐美

嚮歐陸同埋美洲社會，13可能係不祥數字。

根據《聖經》故事，喺耶穌嘅最後晚餐有13個人，包括耶穌同埋佢嘅12個門徒，其中一個係出賣耶穌嘅係猶大，之後嗰日耶穌被釘十字架係星期五。以後係咁橋，歷來好多個13號星期五，西方人都行衰運，所以有大迷信，黑色星期五係凶日，熊市股災都有份。

互聯網時代，有隻電腦病毒又係叫做《黑色星期五》。

西方有好多大廈都用12A取代第13層樓。房間號碼，門牌地址號碼就唔在講，甚至連飛機位都冇13，都係以12A取代。

喺中西文化匯聚嘅香港，有房地產發展商都為咗迎合買家嘅避諱需要，而跳咗13樓、13座、13室等編號。

嚮1970年4月13號（星期五），美國阿波羅13號太空船發生故障。

### 中國
粵語十三係吉祥數字，因為發音似「實生」，即係「一定在生」。

## 註
11

**11**係10同12之間嘅自然數，係單數及質數。漢字寫成十一。

## 漢字
漢字可以寫成**十一**；防簒改及睇錯寫法係**拾壹**。記數又寫**一十一**。

## 語言學
雖然喺中文入面**十一**係複合詞，但係喺好多其他語言入面，係有一個單字表示十一嘅，例如：

* 英文：eleven
* 西班牙文：once
* 法文：onze

喺英文入面，十一（eleven）係最細嘅三音節數字，亦係最大嘅單語素質數。

## 數學性質
**11** 係：

* 第 5 個質數。
** 佢同 13 組成孖生質數。
** 謝爾曼質數：因爲 5 都係質數，而 5\times 2 + 1 = 11。
**安全質數：因爲 23 都係質數，而 11\times 2 + 1 = 23。
**Lucas質數，因爲佢係 Lucas數。
**Repunit質數。
**好質數。
**唯一質數。
** 強質數：7 係佢上一個質數，13 係下一個，佢近 13 多過近 7。
** 2^{11}-1=2047=23\times89 唔係梅森質數。
** 
** 
* 迴文數。
* 如果一個數係 11 嘅倍數，咁將佢調轉都係 11 嘅倍數，例如：231 = 11 \times 21，132=11\times12。
* 喺 13 或者更高嘅進制入面，11 係用 B 嚟表示。
* 九個 Heegner數中嘅其中一個，即係話二次體 \Q [\sqrt{-11}] 嘅 class number (:en:Class number (number theory)) 係 1，或者話呢個二次體係一個質數分解域。
* 五角星數。
* 中心十邊形數。
* 見到乜就讀乜數列（:en:Look-and-say sequence）嘅第 2 項

## 化學

* 鈉嘅原子序數。
* 過渡金屬11族入面有金、銀、銅同埋人工合成嘅錀。

## 物理

* M理論入面時空嘅維度。

## 天文

* 阿波羅11號係第一架成功登陸月球嘅載人太空船。
* 太陽週期平均大約係11年。
* 木星嘅第11粒衛星（距離計）係木衞六（Himalia）。

## 運動

* 足球、美式足球、俄式冰球、木球、曲棍球都有十一名球員。

## 人類文化

* 啲人用「11號巴士」比喻行路，因爲兩棟好似對腳。
* 係香港，啲人將所謂「與未成年少女發生性行為」嘅罪行叫做「衰十一」，原因係有十一個字；另見「衰十三」。
* 10月1號，又叫「十一」，中華人民共和國國慶節。
* 11月11號，光棍節。
* 7-11，又叫「些粉」、「七仔」、「seven-eleven」，全球大型嘅連鎖式便利店

## 睇埋

* 11:11
* 2011年
*
16

**16**係15同17之間嘅自然數，係4嘅平方。唐字寫成十六。

## 唐字
唐字可以寫成**十六''；防簒改及睇錯寫法係**拾陸**。記數又寫**一十六'''。

## 註
17

**17**係16同18之間嘅自然數。佢係奇數同埋質數。唐字寫成十七。

## 唐字
唐字可以寫成**十七**；防簒改及睇錯寫法係**拾柒**。記數又寫**一十七**。

## 其他意思
*17直播——簡稱17，一個社交流動應用程式。

類:質數
18

**18**係17同19之間嘅自然數。唐字寫成十八。

## 唐字
唐字可以寫成**十八**；防簒改及睇錯寫法係**拾捌**。記數又寫**一十八**。

## 睇埋
*《18...》：香港歌手鄧紫棋嘅大碟
*《十八》：香港樂隊野仔嘅專輯

## 註
19

**19**係18同20之間嘅自然數。唐字寫成十九。

## 唐字
唐字可以寫成**十九**；防簒改及睇錯寫法係**拾玖**。記數又寫**一十九**。

## 註
20

**20**係19同21之間嘅自然數。
## 唐字
通常寫成**二十**，若果要避免以後俾人簒改或者睇唔清，會用大寫**貳拾**，兩個都係讀「粵拼：ji⁶ sap⁶」。若果後面有字緊隨，此數亦可用單字縮寫**廿**及**廾**代表——皆可讀「粵拼：jaa⁶」或「粵拼：je⁶」。

## 備注

#「廿」有兩個生僻讀音——「粵拼：jap⁶」同「粵拼：nim⁶」。呢個字有時又會被假借嚟代表變讀成「粵拼：aa⁶」嘅「十」。
#「廾」解其他嘢時，讀「粵拼：gung²」。

## 參攷
摩受采

**摩受采**（）係斯洛伐克境內圖列茨地區（Turiec）最大嘅村落。

## 歷史

摩受采有770多年嘅歷史，呢段歷史可以從當地好多得到保存嘅歷史建築物得以證明，而摩受采個名首次響國王安德魯二世捐贈嗰陣時出現。最初摩受采係由兩個定居點組成：第一個，*Machyuch*，位於今日嘅*StarýRad*；第二個係*Terra Moys*，呢個名沿用到今日，佢哋曾經佔有今日嘅*Vidrmoch*。第二個定居點個名稱解作「Mojš的土地」，呢點令人相信整條村曾經屬於某位*Mojš*先生。佢個名可能係一個斯拉夫名*Mojtech*嘅縮寫，類似嘅名稱有*Vojtech*或*Mojmír*。該條村個名歷年來經過好多變化，從*Mossovych*、*Mosocz*、*Mossowecz*、*villa regia Mayos alio nomine Mossovych*、*oppidioum Mayus sue Mosocz*、*Mosocz olim Mayus*到今日嘅*Mošovce*。至於舊陣時一個屬於摩受采一部分嘅舊定居點*Chornukov*，佢個名以*Čerňakov*呢個現代形式保存落嚟。

摩受采最初被發展為一個擁有自由擁護權利嘅皇室部落，而由14世紀中葉開始就成為Blatnica皇室城堡支配嘅一個特權城鎮。但係響1527年，摩受采落入了Révay家族手中，失去城鎮特權將近四百年。

摩受采過去喺圖列茨地區係一個重要嘅工藝中心。當地工藝行業經歷咗一個驚人嘅發展，城鎮入面有大概15個公會，當中以皮靴商人同毛皮商人公會喺嘅度嘅時間最耐。現時摩受采就變成為一個擁有多個景點嘅重要旅遊區。

## 景點

當地其中一個最引人注目嘅古跡就係依照洛可可風格而興建嘅古典府邸。呢間府邸響18世紀後半期興建，府邸對出有一個英式公園。其他景點包括：Ján Kollár嘅出生地、一間擁有一個貴重聖壇嘅新歌德式天主教堂、一間響1784年興建嘅信義宗教堂、一間由陵墓改建而成嘅工藝博物館、一間新藝術派溫室、一個響1800年興建嘅花園涼亭。

## 大自然

摩受采周圍有唔少獨特嘅風景。一群複雜嘅歷史園林同果樹園，連同Veľká Fatra山區嘅森林地帶，創造出新穎美學同令人印象深刻嘅景觀。而呢個山脈可以話係斯洛伐克境內眾多山脈中最有吸引力嘅。當地嘅石灰岩同白雲石擁有奇異造型，而喺摩受采附近嘅Blatnická同Gaderská Valleys亦都擁有美麗環境。呢啲大自然風景都吸引到世界唔同地方嘅人到來。

## 文化傳統

摩受采呢個地方孕育咗好多重要嘅人物，當中最偉大嘅就包括作曲家Frico Kafenda（1883年—1963年）、作家Anna Lacková-Zora（1899年—1988年）、集文學評論家、歷史學家、詩人身份於一身嘅Štefan Krčméry（1892年—1955年）、巴洛克劇作家Júr Tesák Mošovský、業餘消防隊嘅創辦人同埋Miloslav Schmidt。

但係要數喺摩受采出生最重要嘅人，咁就非Ján Kollár莫屬。Ján Kollár（1793年—1852年）係一位斯拉夫詩人、哲學家同埋信義宗傳教士。佢嘅作品影響非常廣泛，其中詩劇Slávy Dcera好深刻咁影響至少兩個國家嘅文學。佢嘅作品充滿住當代愛國主義同民族活動家嘅熱情，當中好多已經被翻譯成為各種斯拉夫同埋非斯拉夫語言。

## 出面網頁

* 摩受采官方網頁
* 旅遊小冊子
* 關於摩受采嘅資訊
* Drienok

## 畫廊

File:Kastielmosovce.jpg|洛可可式古典府邸
File:Kostolmosovce1.jpg|信義宗教堂
File:Kostolmosovce2.JPG|天主教堂
File:Kaplnka-Mosovce.jpg|以前係新歌德式天主教堂，後來成為陵墓，而家就係博物館

File:Mosovce.jpg|摩受采區徽
File:Vlajka-Mosovce.jpg|摩受采區旗
File:Mapa-Mosovce.png|摩受采嘅地圖


類:斯洛伐克地理
維景灣畔

**維景灣畔**係一個喺香港將軍澳調景嶺嘅大型私人屋苑。

## 地址
*地段：將軍澳地段 55 號
*住宅物業座數：15 座（冇第4及14座）
*住宅單位總數：5,000 幾個
*物業管理公司：啟勝管理服務有限公司

## 連出去
*維景灣畔
獨立

**獨立**，同依賴依附相反嘅狀態。一個獨立嘅人，指佢有獨立嘅思想，獨立嘅人格。一個獨立嘅國家，指佢統治同管理嘅權力係由佢個國家嘅人行使。
天下太平

**天下太平**係透過猜包剪揼進行嘅紙上遊戲之一，可以兩個人對玩。

玩家需要預備白紙、鉛筆同擦膠。喺紙上面劃方格，作為堡壘。然後就可以開始猜包剪揼。每猜贏一次就可以喺自己嘅領域入面新增設施，遊戲初段玩家喺方格入面寫上「天下太平」四個字，然後第二階段係插旗（最多三枝），第三階段係建立保護罩（最多五層），最後就可以加入大炮或者戰機，或者去攻擊對方嘅設施，又或者修復自己嘅設施。當其中一方嘅旗幟、保護罩及堡壘全部消滅，佢就算輸。

天下太平係1970至1990年代香港嘅小學好興嘅遊戲，每逢小息或者放學，就會有同學玩。亦都有啲比較曳嘅同學，重會喺堂上同隔籬同學趁先生睇唔到嗰陣靜雞雞玩。

由於規則嘅變化空間大，呢種遊戲衍生出多種唔同嘅玩法。可以三個人同時玩；可以更改遊戲中嘅事物同文字，將堡壘改寫為「天下大亂」，將武器改為其他古靈精怪嘢，尤其係有啲性好奇嘅同學會將佢哋改為同性有關嘅嘢，遊戲就變成「鹹濕版」。

## 相關產品
### 天下太平大戰（iPhone 遊戲）

EC2 Hong Kong 公司喺 2010 年開發咗一個叫天下太平（Tinha War）嘅 iPhone 程式。除咗原有嘅「猜包剪揼」傳統模式，亦加入嶄新嘅「天下太平大戰」模式。
* 故事模式，有各種關卡
* 玩家有等級，經驗值，能力值（攻擊、體力、命中率、回避率）
* 玩家可使用必殺技，調整能力
* 地圖有障礙物同埋回避率
* 各關卡都有唔同任務，敵軍有唔同性格
* 強力登場角色例如勇者、公主、黑騎士、魔獸等。
* 網上全球排行榜

「天下太平大戰」同原作一樣，可以自己畫士兵，亦可以從照片生產士兵。但加入咗唔少嶄新元素例如行動力、國土、敵軍性格等。可以當作原作嘅伸延版本。

## 出面網頁
*「天下太平」Flash遊戲
*「天下太平」iPhone / iPad app
*EC2 Hong Kong
S.H.E

**S.H.E** 係一個台灣女子流行曲組合，由 **S**elina（任家萱）、**H**ebe（田馥甄）、**E**lla（陳嘉樺）三個女仔組成。組合個名係由佢哋三個英文名字頭組成：S 就代表 Selina， H 代表 Hebe， 同埋 E 代表 Ella。

2000年，呢三個女仔去參加咗由華研國際音樂同中國電視公司合辦嘅《電視大國民 — 宇宙2000實力美少女選拔》唱歌比賽。結果就係 Selina 贏咗，獎品就係同華研唱片簽約。最後，唱片公司都簽埋 Hebe 同  Ella，組成咗 S.H.E.。

## 專輯
* 2001年9月 女生宿舍
* 2002年1月 青春株式會社
* 2002年8月 美麗新世界
* 2003年1月 Together
* 2003年8月 Super Star
* 2004年2月 奇幻旅程
* 2004年11月 Encore
* 2005年11月 不想長大
* 2006年7月 Forever
* 2007年5月 Play
* 2008年9月23號 FM S.H.E 我的電台
* 2010年3月26號 SHERO
* 2012年11月16號 花又開好了
* 2015年5月20號 你曾是少年
* 2016年8月10號 永遠都在

## 連出去

* 
* 華研國際音樂 S.H.E 首頁
* S.H.E 個人BLOG
* S.H.E Xuite日誌
* 
*